Ralhrang In Pitar Kum 62 Mi A Pawngsual Hnuah An Pule In “Kan Naule Pawl Hi Titsa Nei Ve An Si Ih An Supaw Ve Thei Lo” Tin Ngaithiam An Dil – Meifar\nNovember 7, 2021 ah ralhrang pakhat in pitar kum 62 mi cu an hmuan sungah a pawngsual. Shan State, Kutkai Township, Namphalon khua ih thilthleng a si. Mi pawngsualtu ralhrang cu Min Min Soe timi a si ih Battalion 336 ih ralkap ṭuan lai a si.\nNovember 11 sun ah an pule pawlin thilthleng ngai a si thu an phuangaw ih sual tuahtu khal ralkap daan le dun vekin napin hremnak an pe ding thu an phuang. Sual tuahtu Min Min Soe cu an kai zo tin an sim thei.\nTualsung ralkap ṭuanvo neitu pawlin an va leng ih, “Kan naule pawl hi titsa nei, thisen le taksa nei ve an si ih an supaw ve thei lo ruangah hi thil a thleng” tin ngaithiam an dil hnuah siivai an pe. Tlunlam ihsin ralbawi pawlin zangnadawmnak ah ting 10 an pe thu pitar tuamhlawmtu Daw Lwan Reh in media hnenah a sim thei.\nDaw Lwan Reh in, “Kan umnak ah pitar pawngsual thuhla hi kan rak thei dah lo, aum dah lo. Hi thil a thleng ngaingai ruangah nunau pawl cu kan thlatem tuk, ka pi hi tutiang rawl a ei thiṭha thei hrih lo. An velhnak ah a hmai a thling thluh, a kaa khal a thling ih rawl a ei thiṭha thei hrih lo.\nHmuan sungah amahten aum ih kan umpi ringring thei fawn lo, a thilton rapthlak zet ruangah amahten aum ngam nawn lo. A caan len ka ningzak tuk aw tin a ṭap ciamco, ahlan ihsin damcak lo a si ih tu’ahcun a thinlung le a taksa khal a buai. Mithar a hmuh asilen a ṭih tuk, midang khal a ṭih thluh. A harhdamnak hi kan seherh tuk, ralhrang pawl kiangah nunau pawl kan him nawn lo. Kan dung khalah phungyi nunau (metila) tleirawlte cu ralhrang pawlin an rak pawngsual zo” a ti.\nWomen’s League (Myanmar) WLB pawlkom in kum 70 sung ralhrang pawlin tlangpar nunau pawl an rak pawngsual zo, khuasung nunau pawngsual cu doawknak ciikhat ah an hmang. Himi pawngsual thubuai cu ramsung ah cinfeltu ding an um lo ruangah leitlun huap thuṭhennak zung ah kan thlen ding an ti.\nRalhrang Pawlin Pacang Pakhat Cu Lamzin Khihhmuhtu Dingah An Hruai Ih A Lu An Tan >>>


US Le North Korea An Dinhmun A Sosang Vivo; Thuhla Lawr Khawm - Chinland Today Media\nApril 28, 2017 1:04 pm·0 comments\nUS rampi rorelnak ih hotu lu US Senator 100 lenglo cu US rorel inn pi ah an tongkhawm aw ih North Korea tlun ih an celek danding le thil thalo a tuahmi tlun ah khamnak nasa sin nei bet ding an rel.\nUnited State in Korea tipi thuanthum vaukam ah remdaihnak le nuclear thacaknak pawl ti reh dingin kan ralring. Kan tumtahmi pawl hlawhlting dingin remawknak tuah dingin kan ong aw. Cumi rualrual in kan ram, kan mipi le kan lamtang pawl kilhim ding khal kan ralring tiin Secretary of State Rex Tillerson le Defense Secretary Jim Mattis le Director of National Intelligence Dan Coats pawl cun an sim.\nPresident Trump ih tumtahbik mi cu North Korea ih nuclear, phukpi (ballistic missile) pawl cemter ding, sumtuahnak thu ih rikham cin pawl fekzet ih kaihhnget ding pawl tla an si.\nNorth Korea in a nuclear thacahnak pawl a tisin sallonak dingah US in an ram sung ih puanhlum kuatnak ih sumtuah hrimhrim le North Korea pawl thawi pehpar awtu ram pawl cu a misualhminsinmi ram (blacklists) ah ret dingin a phuang. Ziang mi khamnak pawl a suah bet ding ti cu theih fiang a si hrih lo.\nNorth Korea In ASEAN Ram Pawl Nuclear Ih Thihthluhnak Thawn A Hro\nUS rampiih a zip rero mi North Korean cun Association of Southeast Asia Nation pawl hnen ah ca kuat in, ralpi thoknak ding hrangih a thoknak tivakap ah kan um zo tiin an ti. Culawng siloin an mahlam ih a tanglo tu pawl cu Nuclear ih thahcimit dingin a hro bet.\nAn cakuat hi North Korean foreign minister Ri Yong-Ho cun ASEAN ram 10 pawl hnenah, Korea Peninsula ih US ralkap pawl cangvaihnak thu ah an zaten, nornak rak tuah cio dingin a ngen hai.\nASEAN ram pawl cu Myanmar, Thailand, Cambodia, Lao, Vietnam, Philippine, Brunei, Singapore, Indonesia, Malaysia pawl tla an si. North Korea naihniamtu bik ram hi Combodia le Laos pawl an si.\nNorth Korea In US White House An Kap Puak Lai Video Lem An Suah\nNorth Korea in a mipi cokphurnak hrang le thinteu dingin White House inn pi an namnuai lai zuknung lem cu April 27 ni ah a ti suak. An zuknung tisuak mi ahcun ‘kan ral pawl cu kan mithmuh ah ti siatsuah an si ding’ ti in an tarlang.\nHi video hi Trump in a ralkap pawl Korea tipithuanthum ih a kuat mi le, South Korea pawl thawn tangtlang ih an ralthuam thacaknak pawl rak khamdai theitu THAAD bun ding thu pawl, an ram tlun ih sumtuah rikhamnak China ih a neih mi thu le hla pawl thawn a pehpar thluh tiin leitlun ralthiam thlithlaitu pawl cun an rak sim.\nHi video hi Meari lole Echo timi website ihsin thanzainak an tuah. An zuknung pawl ahcun White House inn zuk a lang ih cumi thluh ihsin vanzam pawl in cui inn pi an bitum lai pawl a siih vanzam pawl cun puak thei a phunphun thawn an phom; cule a hnui ah ca ra lang in ‘kan ral pawl in karkhat te in rak nam hmaisa tik can ah’ tiin an tarlang. Minute 2 le hrek tluk te lawng rei mi asinan, April 15 niih, North Korea ralkap thacaknak pawl pholangnak ih ralkap burpi, an ralthuam an kah lai zuk pawl tla a tel cih.\nAn ralthuampi pawl an kahlai ih a dunglam thlaam te ah hitin catlang an ngan sal ; ‘leitlun ah nuclear thacak le hmunhla kahnak meithal thacaknak thiamang a tuahtheitu le a hruaitu kan lo hmuh ding’ tiin an ngan.\n– ST, Agencies, BBC\nNKorea In Nuclear Bomb 20 Nei: China\nNorth Korea In South Ralrinnak Pe


Leitlun Milianbik Bill Gate ; 2015 Ih Hril Mi Pawl - Chinland Today Media\nLeitlun Milianbik Bill Gate ; 2015 Ih Hril Mi Pawl\nMarch 3, 2015 12:34 am·0 comments\nForbe – Kum tinte in leilungtlun ih mineinungbik pawl hrilnak cu Forbes thuthang pawl in an tuah ringring. Tuikum hrang khalah hrilnak an nei salih Microsoft rak tuahsuak tu Bill Gate cu a pakhatnak ah an tarlang ta riai. Leilungtlun ah mineinung-maktara billionare hi 1826 an um ih kum khat sungah mi 181 lenglo an rak pung tiah Forbes thuthang cun a tarlang.\nBill Gate ih sumlut hi tui kum hrangah $79 bn siin kan dung kum hnakin $3 bn in a tam bet.\nTuikum ih an hrilmi ih a cungcuangbik 20 pawl lak ihsi 15 pawl cu US ihsin an siih an lakih mi 290 pawl cu mithar an si hai. Mi thar pawl lakih 71 hi China ihsin an siih kum 40 hnuai lam billionaire mi 46 an um. Kan dung kum ih a rak ngah ciatu pawl ihsin mi 138 pawl an tel ban nawn lo.\nTuikum an hrilmi sungih nauhak bik cu Evan Spiegel, United State ihsin a siih #1250 nak ah a tel ban ve. Snapchat tuahtu a si. Facebook tuahtu Mark Zuckerberg hi #16 nak ah a um ve ih a sum lakluh mi hi $33.4 bn a si. Kum upa bik cu David Rockefeller, Sr, oil, banking tuahtu a siih kum 99 mi siin #603 nak a si.\nNunau mineinung bik cu #8 nak Christy Walton, Walmart dawr neitu a siih amahsangtu cu, #10 nak Liliane Bettencourt ,L’Oreal tuahtu nu a si.\nForbes 2015 ih a hrilmi cungcuangbik 50 pawl tla cu\nRank Hmin Neihzat Kum Tuah Mi\n#10 Liliane Bettencourt $40.1 B 92 L’Oreal France\n#37 Beate Heister & Karl Albrecht Jr. $21.3 B – supermarkets Germany\n#49 Theo Albrecht, Jr. $19 B 64 Aldi, Trader Joe’s Germany\nBill Gates ih Thluak Tthatnak\nBill Gates Ziangtluk A Lian?


ZAIHLA - S. Kei Uk/Klirlungz - Chinland Today Media\nZAIHLA – S. Kei Uk/Klirlungz\nWilliam Blake (1757-1827) hi lar-awknak hmu phahphah le hmailam thu simcia thei vekih rel a si. Kum 4 a ti ah Pathian a hmu ih a raak tthuttthi dah an ti. Cun a kum 8 kum ah thlawh-lai ah vak in, vancungmi hlirih khat mi thingkung a hmu.\nCui thingkung ih hngettekpawl cu vancungmipawl ih a tleu mi thla ruangah arsi bangin a tleu ttheh si hmang. Rethei sungsuak ti fam cu, tlawng a kai thei lo. A nauhak laiin, a pa in lungkherthiam hnenah ret in lungkher hna a ttuanter. Zuk khal a suai phah. Kum 12 a ti ihsin bezai ngan a thok.\nCazirlo a si nan, khawruahnak hriamzet le fimzet nei mi a si. Kum 26 ah, fala hmeltthazet, Catherine Boucher cu nupi ah tthi. Cule, a nupi ih bomnak in Songs of Innocence ti mi bezai bu, kum 32 a ti ah a suah. Cui hnu kum 5 ah Songs of Experience ti mi bezai bu a suah lala. Asinan, a biazai hi, amai damlai ah mi ih theih a hlawh ban lo. Lehhnu ih an run lakkhawmsal hnu lawngah a rak ropitzia theihsuahsal a si ih, a biazai cu a sung ihsin phorhsuah mi rothil sunglawizet bang tukah an hung cangsal.\nAnd tasted all the summer’s pride;\nThen stretches out my golden wings,\nHe bezai hi kum 14 a kim hlanih a ngan mi a si an ti. A pawnlang tei’ zoh cun vate pakhat ih thu rel mi men a si. Vate cu, tthal ih mawinak le hmuinak hmuahhmuah ceen in lo fing khat hnu fing khat ah nuamzet in a tlang. Cuti’n, duhdawtnak siangpahrang fapa a tong. Cui’ siangpahrang fapa cu vak menmen si lo’n, sun ni tleu mawi lakah vate pel phunih vak a si. Cule, Liliy le Rose pangpar thawn vate cu a leem. Lily cu a sam ih ton dingah, Rose par cu a mittlang ceinak dingah a si.\nSiangpahrang fapa cun vate cu a aipuannak phunkim an keuhnak par hmun mawi sungah a hruai. Cui’ a hmuan sungih keuh mi, siangpahrang fapa ih aipuannak pangparpawl ih daidaw ruangah vate thla cu a ciin ttheh. Ni ling in a thinhengnak awhro khal a puakkuaiter. Cuti’n vate cu duhdawtnak siangpahrang fapa ih surthang in a awk. Vate cu cir ah khum tahratin a hlasak lai cu to in a ngai ttheu. Cir sungih a um lai cu lehpi in a hnihsan ih vate cu thla a pharh ve ih zalenzet in a zuang thei nawn lo ti a hmuh tikah siangpahrang fapa cun zokzetin a sisiau men.\nNauhak ngan mi bezai ah cun a tawk nasa. ‘Vate’ khi ‘Fala’ relnak a si ih, falapawl pasal an neih ih an zalennak hlo thluh ko rekbet an si thu relnak a bang. Tui sun ni tiangah nupa karlakih minu dinhmun a siatzia rel ding tamzet a um ko ding.\nEden hmuan sungih sia le ttha theihnak thingrah ei hmaisatu Evi kha Pathian in a cam bese deuh cuang maw, mipa hnakin dinhmun niamdeuh ih a sersiam hrimhrim ruangah henha, minu dinhmun hi mipa hnakin a niam hrih lai nasa. Minu le mipa tluktlanawknak thu khal nasazetih ausuah rori a si. Kan Laimi minupawl khal hlan san thawi’ tthim cun tui san ah right (nawl) an nei tamzet ding nan, mipa thawi’ tahtthim ci a si hrih cuang lo. “Nunau fahranih a va zak lo ve,” “Nunau ah cun a tawk nasa,” tivek ttongkam kan hman tikah, theihthiam lote’n, minu dinhmun kan ret niam lai tinak a si. Ziangruangah minu hi mipa hnakin an hminsiat a ol. Mihur ciocio, ziangruangah mipa hur hnakin minu hur kan ngainep cuang? Thutthentui’ thinlung ruangah a si ko ding.\nJesuh Krih hmaiih uirenu an rak hruai laiah khan, ziangruangah uirepa kha an rak hruai ve lo? Mipa a si ih a cakvak deuh ruangah an kai man lo maw, mipa hi uire ah an rak siar ve lo? A san a um ko ding. Tui san ah nupi nei cingih minu dang ihpi rero mipa an um ko nan, mak kan ti tuk lemlo a bang. “Mipa a si si,” ti san men an si. Amahlawngte, pasal nei lai minu cu mipa dang thawi’ an ihtlang thu theih a si tikah thubuai a ol-ai nawn lo. Uire ciocio, bangaw ding a bang nan! Bible sung, Thukham Pahra sungih ‘Uire hlah’ ti mi hi minu hrangih pek hleice mi a si kei maw tiah ka ruat.\nCun, nupa karlakah thubuai a um ih tthenawknak a suah tikah, kan Lai daan cun, minu hrangah covo a um lo. Minu cu amai’ thu ih a tlan tikah a ken mi thingkuang le hnipuan pawl lawng tlunkirsal ding a nei. Mak mi a si le a man khirhsal a si. Kum hnih-thum sung pasal tei’ innsang hna a ttuan man co mi a nei lo. Sumpai le thilri a co lo cu thuhran, a tikcu-caan cem liangluang, a lak menih cang dingah a ui-um tuk. Kum hnih-thum sung hnattuan in bom man ti in awmang tawk sumpai lole thilri pek ve an phu in ka thei. Kan pe siang ngai maw cu?\nZalenzet mi fala, pasal a neih tikah a zalennak hrekkhat hrawng cu a hlo a si. A pasal cu a duhduhnak ah vak in fala a hawh rero thei laiah, minu hrangah cun tlangval lehpi le duhduh caan ih lenvah a thiang nawn lo.\nLai ni zungceu sungih leng mi,\nDuhnak lal fa a hmuhngah tiang;\nTthal ih hmuinak ceen ih len khi,\nThlawh-lai tin fang detdo’n nuam sing.\nMittlang ceinak ah Rose sen mawi,\nLili i hmuh ka sam hrangah;\nA par hmuan mawi hrawh in i hruai,\nHlimnak hmuah an keuhnak sungah.\nThla i hnawnter Thawilak daidaw’n,\nNinu’n a mut ka hrosuan aw;\nHreng ah i awk sur pat thawn,\nA sui cir ah i khum ngan maw.\nTo in ka zai theih lai a hiar,\nHnihsan menih lehpit i cak;\nKa sui thla te pharh in ka zar,\nKa hloh zalenh i sisiau tak.


Acozah Le Kachin Ralkap Thurel Tlang Nan Kapaw Thotho - Chinland Today Media\nJune 24, 2012 1:57 am·0 comments\nKachin Independence Army (KIA) ramthu lam ih hoha tu Kachin Independence Organization (KIO) le acozah lam in Union Peace-making Work Committee (UPWC) cu zohman ih theih pinak um loin thu relkhawmnak an nei nan tu ni tiang khal ah KIA le acozah ralkap cu an kap aw ringring lai. UPWC ihsin Railway Minister Aung Min in a hoha mi le KIO lam ih palai thlah mi pawl cu ni 19 in 20 tiang Kachin ram nisuah nak lam ih Maijayang ah an tongaw. Asinan ziang thu hman rel fiangnak um lo in an tiak sal.\nKIO cun Kachin ram ih acozah palai Colonel Than Aung ih hoha mi thawn vei hnih tonawknak an nei ih cun parliament dinhmun ih rualrem nak tuah tu Aung Thaung thawn khal vei hnih tonawknak an nei zo. Cu lawng silo in UPWC ih Aung Min thawn khal mi theih pinak um lo thurelkhawmnak (unofficial) vei li lai an rak nei dah zo. Cabuai pakhat parah to lang in rualrem nak vei tam pi an tuah zo nan tusun ni tiangah an do awknak cu a dai hrih cuang lo. Ni kum sung ah Aung Min cun thlangpar mi Karen, Shan le Mon pawl thawn kapaw lo ding ih lung kimnak a rak tuahpi thluh thei nan kap aw lo ding ti mi in do awk lo ding ti mi a sawh lo a bang.\nShan State Army-North le Shan State Army-South pawl khal acozah ralkap thawn lungkimnak pahbal in an kap aw rero phahpha. KIO in acozah thawn kap aw lo ding ih lungkimnak tuah hlan ah leitlun huap zohfel tu pawl ih ciang tei lungrualnak tuah ding mi an zoh fel ta atul ti in dil nak a nei ti in La Nan cun a sim.\n“Lungkimnak kan neih thei ding ah cun pakhatnak ah acozah ralkap pawl kan ram ihsin an tlun thluh a tul. A pahnih nak ah rualremnak kan tuah tik ih leitlun huap zohfeltu pawl theih pit le zohfiang kan tul cu lawngah kan rualremnak kan tuah mi a hngetkhot ding. Zohfeltu pawl khal cu acozah thawn rualrem nak kan tuah tik ih tel ve ding in, an tel lo ah cun khat le khat rualrem nak sign kan thu mi hi rei a daih lo ding,” tin La Nan cun a sim. Cun June 20 sungah vei nga lai kachin ralkap ramsung ah doawknak a theng. June 17 ni khal ah KIA ralkap pawl in Shan ram ih Pangsai khua ih palik zungah meithal an kap, an kap nak san cu sii vai hmang ih sumdawnnak, palik pawl ih phiar nak ruangah tin an sim. Kum 17 sung rualrem nak tuah a si hnu ah June 19 ni hi kachin ram sung ih ral a thawk nak kum khat kim nak a si. (DVB, June 22).\nBan In Kawl Acozah Le Kachin Donawknak Daihter A Duh


30.5.10, Falam Times - Chinland Today Media\n30.5.10, Falam Times\nJune 1, 2010 7:47 am·4 comments\nRagoon Mingalar Zii a kaang\n27.5.10, irrawady. Ragoon khawpi sungih a larzet mi Mingalar Zii pi cu May 24 ( Monday) ni ah Meisa in a kaangral theh. Zinglam 8:20 AM ihsin a kaang thokih a thaizing zingpit lawng ah felfai ten an mit suak thei thu an sim. Dawr nei tu pawl ih daitlannak ruangah tisa bel ihsin a alh thok mi a si ti ah taunvo neitu pawl in an sim. Ramsung le ramleng ih suakmi thil tampi zuarnak a siih thilri mankung tampi a siatsuah theh.\nAhleice in a dawt-4 nakih dawrpakhat ah ting 1000 hnak tam man a nei mi siidawr 400 le sii retnak Store room pawl a kangtheh ruangah sii man a kai theh ih ramsung mipi pawl in harsatnak an tong thu tla an sim. Hi meisa ruangah Dawr 797 le rawl dawr 48 a kang theh ih thilri man lawng ah ting 209263 Ks an sung ih a dang pawl cu theih thei a si hirh lo ti ah Acozah in a phuang. Kawlram sii suahnak cetzung pawl in an tul vek in sii an suah sak thei lo ruangah ah Tuluk, India le Thailand ram ih sii pawl a cangthei tawk an zemdarh thu Kawlram SiiBawi pakhat in a sim.\nKawlram ah tui kum sungih inn kang hi khaw-26 hnakih tam a si zo. Tui ttum ih kang khalhi ramsung mi pakhat ih rel nak ah cun ” mihrek cun Ralkap a cozah ih nawk kang hrim mi a si ding” tiah an zum thu FT hnen ah a sim (FT thubet)\nGordon Brown ih netabik cakuat\n28 May 2010 Irrawad: Britain PM hlun Gordon Brown in PM sinak ihsin a cawl hlan te ah Daw Aung San Su Kyi hnen ah a neta bik cakuat a rak ngan. Gordon Brown cun “ Hi ca kuat hi PM dinhmun a ne tabik ka lo kuat nak a si, Kawlram Democracy ngah ding ih na zuam mi le na tuan mi par ah ka lo dinpi ringring ding. A cang thei tawk in ka lo bawm ding, Ka thazang I tlung ter zet ih Kawlram mipi luatnak ding a si ah cun nangmah thawn ka tang ve ding “ tiah a ngan thu New Statement Webside in a tar lang. Gordon Brown hi 2007 June ihsin a tuan thok ih Conservative Party in a neh rungah ah May 11 niah PM sinak ihsin a rak cawl zo mi a si.\nTuluk PM Kawlram a tlawng tum\nTukluk PM Wen Jiaba cu Kandung April tla Qinghai linghnin ruangih a tlolh sal mi South Asia le Kawlram kawltlawnnak pawl cu May tlacem ah a thok sal ding ti ah thutang pawl in a tar lang. Tu vek in Tuluk ram hruaitu pakhat a ra tlawng ding hi Kawlram hrang ah cun a thu pi zet ding zum a um. Kawlram le Tuluk Pusum leilawnnak, ramkhat le ramkhat pehtlaihawk nak le Ahlice ce in Tukum sung ih tuah ding mi Kawlram hrilawknak ah Tuluk Aconzah ih hmuh daan thuhla pawl relkhawm ding a si ruangah a thupizet a si ti ah ramdanglam pehtlaihnak tuanvo nei tu U Own Myint in a sim. Wen Jiaba hi Kawlram tlawngding a tumnak ih veithum tiang a tlolh zo ruangah tuitum cu tlawngsuak teng teng a tul tin khal a sim bet.\nHtet Htet Moe OO a caang sual\n27, May Irrawady:Kawlram zuknung cangthiam Htet Htet Moe Oo cu 19/05/2010 niah Sedona Hotel ih tuah mi Thilri piahpuai ah 7 Day thutang la tu pakhat thawn interview an tuah lai ah tiaw thiam loin a kut a rak tlak pang ruangah thuthennak zung tiang a rak tleng. Hi thuhla ruangah Htet Hhet le thuthang la tu cu May 24 ah Yan Kin thuthennak ah thusuhnak an nei ih a canglai ih a hmutu pawl khal an tel ve. Hi thu buai hi 003/06/2010 ah relsal ding a si ih cumi ni ah thuthen tu ih thuthencat nak ca pawl a siar sak thlang ding ti ah 7 Day News Editor Ma Nyein Nyein Naing in a sim. Hi thubuai hi Kawlram Journalist pawl in an theiduh tuk ruangah thuthennakzung ah minung an tam tuk ih Palik pawl in an kil thepthep ih an buaipi zet ti ah thuthang la tu pakhat in a sim.\nPM Hlun Thaksin Kai Ding\nThailand kumpi cozah in an ram PM hlun, Thaksin kai dingin thei tawp suahin tan an la zik. Hi thuhi Deputy PM, Suthep Thaugsuban in a rel ih, an ram sung buai nakih opposition pawl thil tisual dingin forh tu bikah Thaksin- hi puh a si. Cu ruangah kaih thei nak dingah Interpol sawm in an hawl tlang ti an sim. Interpol sawm ding/sawm loding thuah kumpi cozah thuneitu pawlin an rel khawm hnuah, Special Investigation Department, Attorney General office leh Foreign Ministry ih pawmpinak in Interpol sawm hi an lungkim tlang ti a sim bet.\nThaksin hi an ramah un lo hman seh la, Thailand Criminal Court cun kaih nak ding thupek a suah zo. Thaksin cun tut um buai nakah hnamhnoih nak ka nei lo tiah a sim ve, a sinan, Deputy PM cun, a hnam hnoih lo a si len a tel lo nak thu relfel dingah ramsung ih rat lung ding a si tiah a sim ve. Interpol ih mawh thluk nak vek in a par thu then sak a si ah cun thih npawm nak ih kaih a si ah cun, a thubuaiah hin thi dingih a parthu relsak theih a si ding.\nKum-2 nauhak in kuakfawp\n27.5.10, Merinenews. Ziangtin na ruat ve, feh thei ceu Sumartran nauhak kum-2 mipa te cun kuak fawp loin a um thei nawn lo ti ai si. Ardi Rizal hi Indonisia mi a si ih thla-18 a kim ihsin kuak a fawp thok. Hi nauhak pate ih kuak fawh dan cu (cikcin kuak fawh) ti mi cawllo ih kuakfawk a siih nikhat ah zial-40 a fawp thluh ti a si. A nu le a pa in kuak fawplo dingin an dawn le a thin hengin kheng le kho a den ih a Lu khal phar ah a mah le a mah a sut ciam co ti a si. Hi nauhak nu in a fapa teih kuak fawh a hmuh tikah kuat a zongsang zo ti a hmuh tikah ka lungci a mit ih nat ka ngah rori tiah a sim.\nIndonesia hi Central Statistics Agency in Leitlun ih kuak fawp bik ram tiih record a si. Nauhak mipum (3-15 years old) ih 3.2 per cent cu nauhak kuak fawp an si ih 4.1 million hi kumtin ramsung mino kuakfawk an karh cak ti a si. Cu ruangah kumpi a cozah khalin kuak fawp ti mal vivo dingin hma a la rero.\nIsraeli Raldo vanzam Gaza tlunah\n29.5.10 AFP. Israel in tui Friday ah Gaza cu raldo vanzam pa-5 thawn bomb a thlak,. Asi nan hi bomb thlak ruangah mithi an um lo ih hriamhma tuar khal an um lo. Gaza hi Israel in 2009 January ah ni-22 sung a do ih nasa zetih a siatsuah hnu, tu hi a veihnih siat suah sal nak a si.\nThursday ah khan Gaza nisuah naklam ah raldo vanzam in bomb thawn veikhat a thlak ih mi-2 in hriamhma an pu. Cui hnuah Israel ralkap pawl cu ramri ah tamnawn a ret hnuah zan khat sungah veiruk rori vanzam thawn bomb in a va thlak hai mi a si.\nHi tiih bomb thawn Gaza a siatsuah salnak cu Israel hi Gaza ihsin Israel ramsungah Motor thawn an kah sal ruangah a si. Israel hin Egypt thawn an peh zomnak sumdawn zinpi cu a phit ih ramri sumdawn nak khal a khar. Cu pawl cu Gaza lam in thlun lo in a thupten Egypt lam thawn pehzom nak an neih tlun ah ralthuam an neih veten Israel ram cu motor thawn an kap theu ruangah a si. Israel hin kut a thlak hmai sa lo nan Gaza lam in rocket thawi an kah cun dim lo takih a kutthlak nak ruangah sualnak neilo mipi tiangin an tuar phah theu a si.\nAmerican mipi titi\nTu fang American ramih buai nak sosang rero mi cu President Obama ih Sakhua Biak nak thu a si. Obama cu Muslim thlacam nakih a tel lawng si loin ka Sakhua Biaknak ah zohmanin in sut hlahuh ti a si. A tongmi le a um tudan an zoh tikah Christian a si lo tiah fiangten kan thei a si tiin opposition lam cun an sim. Cun Obama in USA $ par ih ngan mi “In God We Trust” ti mi cu kan malh sal ding tiah a tong thlithlam an thei zo. Cu tikah Christian tangrual le opposition party pawlcun Obama hi a term ( A uk can kum-4) kimhlan ih hlon thlak sal si dingin an cangvai thok rero zo. Hi ti vekih hlonthlak taktak a si cun USA ah hin Midum (Negaro) lal thei nawnlo dingin daan khal an tuah cih ding zum a um. Kan ram kan din thokih kan thuken le kan ram in cawisang tu kan Pathian cu kan tlan san a si len kan ram in harsat nak, hremnak kan tong ding a si tiah Christian tangrual pawlkom khalin an sim ve. Cu ruangah USA rampi hin sunglam buainak a hma tawt rero ih leilungpi hman thleng danglam aw thei mi a si ti mi an mah USA ramsungmi buai nak tete cu USA ih um kan Laimi pakhat hnen in thu kan dong a si. FT.\nMizo in Buddhist puithiam sawisa\n20.5.10, Merinenews. Mizoram, Marpara Dist. ih um Phurdungsei khuaih um BUDHIST Phungki pa cu tui 19th May ah zo ti theihlo Lusei(mizo) tlangval pawlin an thawi.\nHi phungki pa in Guwahati(Assam) state ihsin an Budhah milem pawl cu motor sangin a hun phur lai ih an rak tuah mawh nak a si. Hi phungki pa ih phurh mi milem pawlhi Thailand tuah a siih Mahabodhi Society Bangalore pawlkom in Marpara thlanglam tlangtluan ih temple pawlah ret dingih an hun bawm mi a si.\nAn buai thok dan cu hi Budish milem phurtu motor cu Phuldungsei a thlen ah mizo tlangval pawlin an din terih a driver tum dingin an fial, a tum duhlo ruangah an caih thlakih an thawi. Cu laiah Phungki pa cun zangfah ih lamzin kian dingin a dil hai. A sin an Mizo tlangval rual cun duh loin a mah riangri an thawiih an sit, an thong, an vuak hnu ah an tlan san thluh.\nPhungki pa cun Marpara ih Buddhist temple ah a phone ih cutin thuneitu pawl thawn an ra hmuak. Cun hi thuhi thunei tuin relfel sak si dingin ca a ngan. Kei cu Phungki ka si ih biaknak lamih hruai tu ka si, hi an thilti dan cu biaknak thlei dan nak a si, a sinan mizo zate cun an si lo ih a sualtu pawlhi an parih thurel siseh tiah kumpi thunei tu hnenah a dil.\nN.Korea Le S.Korea Buai nak\nNorth Korea in a ram tipi ih South Korea lawng a hmuh poh poh a kap zel ding ti a phuang. South Korea thawn ralkap lawng pahaw pangih hman ding, rem awk nak an tuah cia zo khal a titawp cih thu a puang bet. South Korea raldo lawng kap piltu ah North Korea cu puh a si ihsin ram pahnih pehtlaih awk nak cun siat lam a pan vivo. South Korea cun ram pahnih kar lak in ansumdawn awk nak an neih theu hmuah hmuah a titawp hnuah, North Korea cun an ram boruakih South Korea vanzam zam zuanter a khap ih tipi ih South Korea lawng feh ding khal a khap. South Korea raldo lawng 10-in tihnuailawng kahdan an zir ruangah hiti vekih hngirhngo awknak sosang vivo nak bik a si.\nKan mai thu\nIOM le CDU ah Falam mithiam tuanthar kan nei\nIOM ( International Organization for Migrant ) Medical lam pangih tuantu dingah Salai Thawng Thawn le Mai Biak Tha Mang cu a tharin laklut a si zo. Cule CDU (Community Development Unit) ih Facilitator ding ah Sayamah Khin May San cu UNHCR , CDU ih an hnatuan pi dingah pom a si zo. Hitivekih kan Falam mi sung ihsin mai miphun hrangih pumpeaw tu kan mifim mithiam pathum tlun ah Falam mipi ai-awh in lungawi thu kan sim a si.\nFamily benduh hrang\nMobile Registration sung hmuahhmuah ah kan Falam mi le sa mitampi kan lut thei ih lungawi a um zet. 24.05.10 thokin UNHCR cun family ben dan ding thu ah thuhla lam dang ternak an nei. A hlanih RST interview ah nu le fa benduh pawl direct ih bensak theu mi cu tun thokin RSD interview nak hrangah dilnak caa thunlut hmaisa a tul. Family ben duh pawl FRO zungah rain dilnak caa nganding a si.\nUNHCR, CDU le EST thlatin meeting\nUNHCR, CDU le (Community Development, Employment Service Team) thlatin meeting cu 27.05.10 zing nazi 9:30-11:30am tiang Chinese Assembly Hall ah neih a si. CDU ihsin Ms. Shenti , OPI sin Mr. Kai, EST sin Ms. Su le arualpi pahnih in meeting ah in tel pi. EST department cun refugee hna neilo pawl hawlsak tu an si vekin hnatuannak ding hrangih atul mi pawl community hotu pawl hnenah simfiang nak an nei.\nUNHCR le FRO in hminlist kan tul\nMalaysia acozah le UNHCR pawlkom dangdang ( NGOs ) thawn ramsung um refugee a laang teih hnatuan theinak (work permit ) ngah dingin thurel khawmnak an nei zo ih tunitiang cu acozah lam in felfai zet ih simfiang mi an nei thei hrih lo. Ziang sikhalsehla a thu a um zo ruangah le UNHCR in refugee pawl rammi pawlih siatsuah mi duh lo ruangah refugees hmuahhmuah hnatuannak ah vehvaih nak nei rero zo a si. Cule UNHCR zung rori khalah Boss tamnawn cun refugee pawl an company ih tuan ding duh thu suthlam nak a tam zet. Cumi pawl cu EST in Community upa pawl thawn pehtliahnak neih sak ringring a si. Hlawhman ngahlo , licensed neilo mi company pakhat ih tuan ngah pang ruangih thawngtlak tivek um lo nak dingin kan hminlist , tuannak company lole dawrih address , UNfile number le phone number pawl kha FRO ah arang theitawkin rak pek cio uhsi. UNHCR tuanvo neitu pawlin boss pawl ih background le license nei le neilo khal a cekfel dingih boss le nangmah rori thawn hnatuannak ah vehvaih ding a si. Cule hnatuan neihrih lo pawl khal FRO zungah pan in hmin pe cio uhsi aleng lamih kanneih cia mi hnatuan neitu thawn le UNHCR tuanvo neitu pawl thawn theitawk in hna lo hawl sak ding a si.\nUNHCR , BID Department Contact theilo\nBID ( Best Interest Determination ) in kan falam mi Kum kimlo pawl interview ding ah an hawl rero ih an hmu theilo . Curuangah atang ih tarlang mi hmin , a minung le contact number kan thei a si le zamran ten FRO zungah thei ter nak nei hram uh si. An hmin le khua pawl cu atang lam vek in a si;\n0101. Marry Mawi ( Tlangkawi )\n0202.Machuan ( Locawm )\n0303.Bawi Nei Kim ( Falam )\n0404. Mal Sawm Sanga ( Valang )\n0505.Van Ram Ting ( Tlang Khan )\n0606.Biak Lian Sang ( Rulbu )\n0707. Lian Ceu ( Caanta )\n0808. Zing Htwe ( Lumbang )\n0909. Ngun Tha Sung ( Tlangzar )\n28.3.10 Falam Times\nPingback: Malaysia panih ra pawl vanduai tong : chinlandtoday.info\non June 1, 2010 at 1:00 pm\nFalam Time siar hi cu, haal a riam suahso rori a si ee!\nKa lo uar tuk hai.\non June 4, 2010 at 4:07 pm\nkan falam Time hi siar nuam tuk lawnman e!\nThawng hlei bil says:\non June 13, 2010 at 1:34 pm\nKan ram a har sa tuk ruang ah hi vek kan tawng hi a pawi ka ti na sa ih hmai lam can ah tawang nawn lo ding in pathian hnan ah thla cam ding in ka losawm. Hi vek a tuar tu pawl hnen ah pathian zang fah nak thlang hram seh. ziang tin bawm nak kan tuah thei ding.


KHAIKHAI KHAI NUNAU PAWL RALRING UH – Times Of Chinland\nZinzoinak thar pakhat cun kaileng ih lungte um natnak hi mipa hnakin nunau pawl ah a tamcuang thu an hmusuak.Hivek ih an hmuhsuak theinak cun tulai thilri thatha suakthar pawl ruangah a si tiah an sim.Tuhlan ahcun Kaileng ih lungte um hi an rak theimai theu loih tuah cun CT Scan hmang in olten theih le hmuhsuak a si zo tiah zinzoinak ih hotu Dr Andrew cun a sim.\n1984 le 2012 karlak a veikhatnak Kaileng sungih lungte an rak hmuh mi 7200 pawl ih result pawl zingzoitu pawl cun an zirsal ciamco mi a si.A hleice in kum(18) le kum(39) karlak nunau pawl cu mipa pawl hnakin Kaileng lungte um an tamcuang tiah an hmusuak.Hiti Nunau pawl kaileng ih lungte an neihnak cu zingzoitu pawl cun an zun thawhnak ihsin a lut mi natnak pakhat a si tiah an tarlang ta riai.\nPhu sungih lungte um cu hmuh ding a malzet nan mipa ah hmuh a tam ve thung.Kaileng ih lungte um pawl cun hivek buainak an neih nawn lonak dingah an umtlan dan le ei/in ah an ralrin zet a tul ti si.Tidai intam sinsin ih cite ei mal deudeuh ih sa eitam lo ding zuam a si ding.Kaileng lungte um cu tuamhlawm lohli ahcun tih ding a um loih zun ah olten hlon mai a ngah.Asinan a thabik cu nei lo dingih ralrin thiam a si.\nAMERICAN MUSLIM PA DAMSUNG THAWNGTLA DING


Thukhantute-2 | Laicianghlim (The Holy Bible)\n<< THUKHANTUTE 2 >>\n1Ciafangin Bawipa Vancung mi khiah Kilkal in Bochim ah hleng ai, “Izip ramin ning suah ai ning paate hnenah i khamhnak ram ah ning kawih ing. Cen ‘zaikom in khai ningte thawn lungkhim ai kham dunhnak khiah pilh tuh lo ing. 2Cen he ramai umtu mite thawn khai lungkhim in thukham dun tuh lo i si. Amahte awlta khiah bal sah tuh sio i si.’ti in ning ruai ing. Ikhalselai i thu khiah i ngai lo i si. Zaimanin hetih bangin bawn i si? 3Ciamanin kai in, ‘Amahte khiah ning hmai in ning hnawt sah tuh lo i hang ing. Ikhalselai amahte khiah ning nak ah hling bangin ning sun tuhai amahte pathiante in thang bangin ning awk ruai tuh i.’ ti in ning rel ing.” ti in ti i. 4Ciatih bangin Bawipa Vancung mi in Israel mite veksen hnenah rel fangin mi zapui khai aw cawm ngai thawn kap tlaang i. 5Ciafangin cia hmun khiah amahte in Bochim ti in ko ai ciata ah Bawipa hnenah raithawi i. 6Joshua in amahte khiah hlat fangin Israel mite khai amahte cohnak ram ping tuhin tlung i.\n7Ciamanin mirunpui in Bawipa khiah Joshua nung song le Bawipa na per hnak hmuahhmuah le Israel ca ai a bawthnak hmuah lingtu Joshua hnua ai upate nung song hmuah Bawipa na khiah per sah i. 8Bawipa hnenum Nun fapa Joshua khai kum za le kum haa fangin thi i. 9Ciafangin amahte in Joshua khiah Kaash Mual saklam ai Efraim mualtlang ai Joshua ro cohnak ram Timnath Serah ah vui i. 10He a paa san pawl hmuah thi sio fangin Bawipa le Israel mite ca ai Bawipa bawnhnak ling lo tute san thar suak i.\n11Ciafangin Israel mite in Bawipa hmai ah a pha lo bawn ai Baalte khiah bia i. 12Amahte khiah Izip ramin suah tu a paate Bawipa Pathian zam ai amahte cingkim ai ram dang mite pathiante khiah hlun ai cia pathiante khiah bia ai Bawipa khiah thinraw ruai i. 13Amahte in Bawipa khiah zam ai Baal le Ashtoreth te khiah bia i. 14Ciamanin Israel lakah Bawipa khiah raw rauh i. CiamaninBawipa in amahte khiah mirok tute hnenah ap ai cia mite in amahte khiah roksio i. Cen amahte khiah a hiang cingkim ai amahte raalte kut ah zuar ai amahte in a raalte khiah tawng ben nawn lo i. 15Israel mite in raaltawng tuhin feh cang in Bawipa relhnak bangin le khamhnak bangin amahte khiah Bawipa in tawng ai sung ruai i. Ciamanin anite khai thincawl bik in um i.\n16Ciafangin Bawipa in thukhantute khiah suak ruai ai amahte roktute hmunin cia thukhantute in luat ruai i. 17Ikhalselai amahte in thukhantute thu khiah ngai lo ai a dang pathiante hnenah phatemah tuan ai amahte khiah bia i. A paate in Bawipa thukham ngai in vak awng bangin, anite in vak lo ai a rang ngai in Bawipa thukham khiah ngai awl i. 18Bawipa in amahte ca in thukhantute khiah suak ruai fangin Bawipa khiah cia thukhantupa thawn umkhat manin cia thukhantu pa nung song hmuahin amahte raal kut songin luat ruai i. Ziangmanti fangin amahte nemhtu le hnaihnok ruaitu te manin Israel mite khai kap fangin amahte khiah Bawipa in ninghio i. 19Ikhalselai cia thukhantute thi fangin anite khai a paate hnak in tlai in sual amam ai a dang pathiante khiah hlun ai amahte khiah bia i. Amahte sualhnak naper le thinruh ai um khiah thleng nuam lo i.\n20Cafangin Bawipa khai Israel mite lak ah thinraw rauh ai, “He mi phunte in a paate hnenah i ruaihnak i thukham lakah sual ai i thu khiah ngai nuam lo i. 21Ciamanin kai khai Joshua thi fangin a taanghnak mi phunte khiah pakhat bang khai hnawt sah tuh lo ing. 22Ciatih in Israel mite in Bawipa thu khiah a paate bangin ngai tuh le tuh lo cu tuh ing.”ti in ti i. 23Ciamanin Bawipa in cia mi phun te khiah hnawt vut lo in taang ruai hlen i. Cen Joshua kut ah khai ap lo i.


1 Samuel 21 | Laicianghlim (The Holy Bible)\n1Ciafangin David khai Nob khua ah phungkipa Ahimelek hnenah hleng i. Ahimelek khai David tawk fangin lau ai amah hnenah, “Zaimanin nangmah thawn aisu khai um lo in nangmah lek i pa si?” ti in zawt i. 2Ciamanin David in Ahimelek phungkipa hnenah, “Kumpibawipa in khual i si ruai ai, ‘Na khualsi hnak le kaimah ai na ruaihnak khiah aisu khai lo ling ruai mah.’ ti in i rel i. Ciamanin i tlangvalte khai hmun dang dang ah feh ruai ing. 3Ciamanin na kut ah zai nai i si? Pawnghmuk hlawm nga maw na tawkhnak zah i kut ah i pe tu.” ti in ngen i. 4Ciafangin phungkipa in David khiah, “Pawnghmuk menma a cia in um lo i. Ikhalselai tlangvalte khiah nupang thawn itkhat hlahlekhaw, a cianghlim pawnghmuk ngawn um i.” ti in sawn i. 5Ciafangin David in phungkipa khiah, “Nupangte khiah kin thawn um lo khelleh khiah i feh nia ai panin ni thum i hang. Cen kin khualsi hnak khiah a menma fang rinin tlangvalte pum khiah a cianghlim i. Ciamanin tunai kin khualsi hnak ah tu zaitluk in cianghlim am i.”ti in sawn i. 6Ciamanin phungkipa in a cianghlim pawnghmuk khiah pe i. Ziangmanti fangin, ciata ah pawnghmuk menma um lo ai Bawipa hmai ai langhnak a cianghlim pawnghmuk lek um i. Cia Bawipa hmai ai pawnghmuk lang nia ah a ca in a sa pawnghmuk thawn rol de i.\n7Cia nia ah Saul hnenum pakhat khiah ciata ah lo um ai amah khiah Bawipa hmai ah dahhnak mi i. Amah khiah Edom mite i ai a hming khiah Doek i. Amah khiah Saul kawlpaw khaltu a upaber i. 8Ciafangin David in Ahimelek hnenah, “Heta ah fei pui ihlahle vangsau tang um awm? Ziangmanti fangin kumpibawi in a rang in khual i si ruai manin i vangsau le i raal thilthuamte khai keng lo ing.” ti in rel i. 9Ciamanin phungkipa in, “Elah rawn zawllai ai na rekhnak Filistin mi Kawlaiath vangsau khiah pon in funin ephod hnualam ah um bang. Lang na nuam le lang tu. He lo a dang heta ah um lo i.” ti in sawn i. Ciafang in David in, “Cia bang vangsau dang um awng lo i. I pe tu.” ti in ruai i.\n10Ciafangin David khai Saul hmai in tlan ai Kath kumpibawi Achish hnenah kawi i. 11Ciafangin Achish hnenumte in a hnenah, “He pa khiah Israel kumpibawipa i lo im? Amah khiah pakhat le pakhat lasak dunin, “Saul in mi thawngkhat rek i. Cen David in mi thawngha rek i.” ti in tlanglam ai lasakhnak pa i lo im?” ti in ti i. 12David in amahte relhnak khiah thupui in lang sah i. Ciamanin Kath te kumpibawi Achish khiah kih ngai i. 13Ciamanin David in a ziaza khiah thleng ai amahte hmai ah mi am tuah ai, kawl dawngkham khiah ziah ai a khahmul vumah a cil khai far ruai i. 14Ciafangin Achish in a hnenumte hnenah, “Sik tuu-ih. He pa heh mi am i. Ziangmanin i hnenah kawih i si? 15Mi amte i sam manin he pa khiah i hmai ah mi am cang tuhin kawih i sim? He pa khiah i inn song ah tlum tuh im?” ti in ti i.


I Seherh Duh Hlah (V) - Chinland Today Media\nSeptember 11, 2012 7:06 am·2 comments\nChinland Today ih Nunthuleng a pehzawm ih ngantu Mai Mai Dai Dim ih ngan rero laimi I Seherh Duh Hlah (V) cu siar theih in a um sal. Pehzawm ih rak siar theutupawl hnenah lungawinak tampi kan nei.\nSuisui cu a dinnak hmun ah thingbul men bang canglo rori ih a dinnak hi ziangtluk a rei ti khal a theilo. “Suisui! Ziangah khatin na ding rero? Ruah a sur hi na theilo maw???!”. Suite cun thinphang au-aw thawn Suisui cu a ko. Cumi lawngin Suisui cu a lung a hong fimih khawdang a hon tang. Ruahpi a rak sur thlurthlo! A bag sungih Thawng la dingin a kutin a von dap. Cun, a kut ih Pangpar sen hlerhli tomkhat cu a von hmu. A thin a hong so ciamcoih, “Nangmah ruangah si! Nangmah ruangah si!” tiin cuih pangpar cu leilung parah a vuak parh thluh. Suite cun kamkhat hman ttongloin daite’n a rak zoh ringring. Pangpar ih a par cu an thlong thluh. A kung khal a khiah seksek hnu in mitkem le huatnak ih khat mithmai thawn a vuak parh thluh zomi pangpar ttek zelzel cu a met riairiai. A haacang rial ttuahtto phahin, “Nangmah vek mi thinlung tthalo lawmmam ka rak lo ton hi cu awww! Mi vansia rori ah ka ruat aw! Asinan ka lamziin ziangtluk i kham a sikhalle suahnak ong ka hawl thotho ding! Rak zoh aw!” tiin cuih pangpar cu a camriam suahso! “Suisui, khua a thim ngaingai thlang hi. Na ciap thluh zo. Ra aw!” tiin Suite cun Suisui ih ban in a hon dirih a tlun pi.\nTahan Bazar kiangkap ih mi awn-aw thawm cu Pahngak ih hna sung ahcun, “My Queen! My Queen!” ti hlir in a thang. Ruahpi suur lakah Thawng khum loih lamziin parih feh rero Pahngak cu ‘mi aa’ men bangin a hmur phun supso’n “My Queen. My Queen” tiin a sal phah vivo. “Andrew!!!!!!” a hna rii rori ah na takih kawh aw a theihin a thir dukdi! A sir a von zoh cu, ZTC B.Th 1st year a kai lai ih M.Div rak kai tupa ‘Filip’ timi pa a rak si. Pahngak cu a kut thawn a hna kua phit phahin Filip cu a zoh ih, “Ziangah? Ziangtin?” tiin a von sut. Filip cun, “Cuih thusuhnak cu keimai’ suh ding rori a si. Ziangah ruahsuur lakah Thawng khum loin na vaak? Vei nga tiang ka lo ko ih na thei fawn lo! Ziang thu lawmmam saw na ruah?” tiin a hon let. Pahngak cu a ningzak ah a hmai a hon cuul cu ruah ti a rak ciap thliakthliak zo. Ningzah hnih in a von hnihsan ih, “Hihii….. Zianghman ruat lo ee. Khui na feh tum?” “Aw…. Thaizing Mandalay ka feh zikih Mawtaw toca (ticket)ka va lei ta.” “Ee, keikhal ka feh ve ding si. Ziang Mawtaw ha na thlun tum?” “Tthun Ttauh” “Kan bang aw” “Hahaaa..” “Haaahaa…” tiin hni phahin an kut tum in an thawngaw.\nZaan ttim a ti cuahco thlang nan itthat theilo’n Pahngak cu a sir le sir a her rero. “A Hngak, na fala nuih thuhla hi awm mawi tawk cu a thei hokhaw. Tthaten ruatsal hnik aw. Suisui thawn innsang din taktak na tum maw? Kei na nu cun na nupi ding cu nangmah hnattuan bawm in na kiangnai ih a um ringring theitu ding lawng si sehla ka lo duhsak” “Kanu, Suisui khal kan neihawk cun ka kiangah a um thotho ding si. Ziangah maw na thinhar in na ruah ciamco?” “Kafa, Suisui hi amah ka zoh nakin a thinlung umdaan ding cu ka sim thei” “Ziangtin maw?” “Ka zohnak ah anih cu a mai’ thu rori duh pawl a si ding. Ziangti dangih thinlung siava a nei ka ti duhnak sisawn loin a tumtahmi hlawhtling ko rori zuam ttentto duh a si ding. Cun, tui’ a tlawngkaimi hi ruat awla, kumthum a kai hnuah Kumhnih Qualified a pehbet locun hna ttuan a ngah thei ding fawnlo. Tuihnu kum nga sung rori na hngak cuahco hrih ding maw?” “Ka hmin rori ih Pahngak a sisi. Heeehee…” “Thungai thu hokhaw ka rel. Ka fapa, si ee, na hngak thei tiin kan ti mai ding. Asile nan neihawk hnu ah anih cu a hnattuan ah a buai ciamco dingih innsung sang a ngaihsak lo le teh?” “Cuvek minung a si zik lo. Kanu, na thinhar in ruat ciamco duh hlah. Suisui cu mifel te hokhaw a si ding” “Nan neihawk hnuih nan buai ciamco ding ai-cun ngunngaih takih ruah a ttha tiah hokhaw” tiih a feh hlanteih a nu thawi an thurel le a nuih ttong aw kam pawl a hnathlam ah an rong thang ciamco sal. “Kanui’ ti vekin lungkhat par tlantlang theilo ding hrimhrim teh kan si pang pei maw???” tiin amah le amah a sut aw hnukhno. A lu a hon cuul ih, “Aa…. Si lamlam hlah! Ka boihte ih mithmai umdaan kha!” tiin an tthen awk hlan teih an umdaan a von mitthlam sal hnuah, “Si! Ka boihte cu kahrang a rinum ko si. Thaizing ka feh hlanah tthaten ka hei biak ta ding. A suahcam rori ah a thin ka har ter ka va tthalo ve!” tiin a mahte’n thiamlo a coh aw ciamco.\n“Suisui, heh hi Sii ei aw. Mizaan ruah na tuarnak ah dai na ngah si kha!” tiin Suite cun Sii mum le tidai a von pek. Suisui cu a taksa vetvet in a hahthiau ciamco. A khuh khalle a khuh hrumhro. Sii a hon ei thluhin a cabu pawl cu a von tuahih tlawng feh a tum. “Suisui, hitluk na damlo cingin tlawng na kai tum lai thotho maw? Khuan ka lo dilsak ding. Um ko aw,” “Tho theilo ka silo hnuhnu cu ka feh ko ding” tiin a feh thotho. Sun tlawng ttumah Suisui cu zianghman a ei paihlo. A cal dom in a to ngiaungi. “My Queen, ziang na cang? Na damlo maw?” tiin Van Nei Lian cun Suisui ih cal cu a von tham. Suisui cu a thin a hong so hluahhlo. A tha neih hmuah suahin a hon met ruairoih, “Si! Ka dam lo! Ka mithmuh ih na um sung cu ka dam dahlo ding. Curuangah ka dam ding na duh ngaingai asile ka hmin khal i ko nawn hlah!” tiin awkaa hro takin a hon sawn. Kamkhat hman ttong loin nuam teten Van Nei Lian cu dung a sip vivo. Zaanlam a sawng an thlen in Suisui le Suite cu an mit kau pempem in an zoh aw. Ei ttha phunkim le Sii le Vai pawl cawhnawi duur tipawl khat ttheptthep in mileeng khaan ah a rak um. Zoih hnen in ti cu suhdang ttul loin an thei cih. Suisui cu zianghman ttong loin ihkhun parah a hong sepaw tupti! “Suite, na duh le ei awla na ei duhlo le hlon thluh aw. Khapa kha lengai tla a cam sehla zoha thei?” “Suisui, na thuruah hi a maklo tuk! Lengai tivek cu a hmang ziklo” “Ka duhlo rengreng. Nangmah na duhduh in tuah aw. A thuhla ka theih hlanin na rak thei zo. Ziangvek mipa a si tikhal na thei thluh. A thang sungah ka tla pangding ka phang!” tiin Suisui cu puan lu khuhin a it cih.\n“Suisui phone a ra” tiin an sawng kiltu nu cun a von ko. A lu rit bialbial in a thei aw. A hong tho ih a tlu zik cupco! Suite in, “Suisui, ralringten aw! Khui keimah ka va lo kaihsak ding” tiin Suite cu a va tlan. Suite cu a vong lut salih, “Suisui, Pahngak ka si a ti. Khui ka lo hruai ding nuamten” tiin Suisui ih ban cun a hruai ih phone umnak ah a hei fehpi. “Hello…..” aw tthia hngurhngo phahin Suisui cu a ttong. A taksa le sa hethet. A khur derdo phah rero si. A mit khal a meng ttha theilo. “Hello…. Boihte, na damlo tuk maw? Na aw cu a va thir ve!” “Uu, in ngaithiam aw maw…. Na rinhlelh dingin ka um hi in ngaithiam aw. Uu….. Na ruahvek a si…lo..” thawthawt hman har takin ttan la ttentto phahih ttong a si zia Pahngak cun a theithiam. “Ka boihte, na tha umlo tuk kha. Ka lo rinhlelh lo ka lo ti zo si. Zianghman khawruah harin um hlah maw. Tuhi Yangon ka thleng zo. Tahan ihsin ka lo phone nan na umlo ruangah si. Thaisun cun tlawng ka lut ve thlang ding. Boihte, tthaten kilkhawi aw aw maw. Na kiangnai ah ka um theilo hi i ngai thiam hram. Boih, ka lo duhdawt tuk hokhaw. Nahrang thlacamnak in ka lo bawm ringring.” “U……u…..” “Awih, ziangsaw na sim duh lai boih? Na bang tuk kha. Neta le kan biak aw sal ding maw” “Aw…. Uu….” “khup!” tiin khatlam in phone a thlak cih. Suisui cu a to hmunah a lu thla hngualhngo’n a bawk. “Suisui! Suisui!” tiin Suite cun a va pom ih a tuamhlawm lohli.\n“Andrew, ziang thu ha maw cuti rori ih na ruah nguaigo ihh??” tiin Ceupi cun an Tlawnginn hmai thingkung pi tangah ke thluang setset ih to tahratin khawruahnak thuuk zet thawi khua a cuan rerotu Pahngak cu a von sut. Pahngak cu a kut pahnih thawn a hmai a hon cuul ih a mit tthep fohfo phahin a hon hnihsan. “Hehe….. Ziangdang ciamco cu ruat hlah ee. Ziangah hitawk na ra? Ziang in poi maw?” “Aw…. Ka Uu le Malaysia feh tum in an rong thlennak a rei thlang. Tu kha feh ding taktak an si thlang ruangah Ramsa zuatnak hmun kan feh duh in ti ih in ra thlun ve aw tiah” “Ziangah maw kei lamlam?” “Nauhak lekpi na paih zet silo maw?” “Hihi…. Paih ve ee. Um hrih aw. Ziangtin malaysia cu an feh tum?” “Aw…… An pa in a rak ko. Na thei ko si. Tulai cu ee…. Sungrual rual in Malaysia ah an vai hluahhlo hi teh. Ka Uu cun fa pali a nei ih an ciapliap phah fawn.” “Umm……. Si ko. Ka lo thlun ko ding. Nauhak ka lehpi lonak khal a rei tuk thlang” “Awle. Lungawi maw. Thaisun 11:00am hrawngin kan feh ding aw.” “Awle. Ngah tuk!”\nZaanlam khua a maw serso zo. Insien MIT bus colhnak ihsin MIT tlawnginn kulhsung lam pan in Pahngak le Ceupi cu an vong lut. “Woooaa!!!!! Tuisun cu nangmai’ zarah ka nuam aw nasa si Ceupi!” Pahngak cu Ceupi ih liang kuah phahin thinlung ruahnak hmauahhmuah zaangkhai takin a hon ttong. Ceupi cun, “Keimah sawn ka lungawi tuk. Ka tulepawl khal an nuam aw nasa kha. Nangmah um man rori si. Nauhak nuam zawngih tuah na thiam ngah si.” “Heee….. Ka falanu ruangah si” “Si maw? Ee, nang hi na fala thu khal i sim dahlo. Na falanu cu tlawng saya maw a si?” “Lamlam! GTI tlawng a kai lai” “Haaa!!!! Ziangtin a si thei?” “Ziangah maw a si theilo ding?” “Andrew, thungai maw na sim? Engineer a kaimi fala na nei. Na nupi ding rori ah na duhmi a si maw?” “Si ee. Tlawng a ttheh hnu ah kan nei aw ding” “A va cang theilo ve!” “Ziangah maw a can theilonak?” “Umm!!!! Ruat hnik! Tlawng a ttheh dingih cozah hnattuan a lut ding. Innsung sang hnakin a hnattuan tla thupi sawn ih a ret cun na cem! Nau ek tianghman nangmai’ na thleng ringring a ttul ding” “Ka fanu le fapa ih ek cu ka thleng mai kei cu. Ziangsaw har?” “Hm!!! Cu tluk tiang hman na ruah cun va hngak rero ko aw. Tu kum ziatnak saw a kai?” “Kumhnihnak. Tuihnu kumli le kan nei aw ding” “Tuihnu kumli??? Belo na si ko! Kan tlawng sungah fala tthattha an tawr! Na hnattuan a lo bawm niakno tu ding tawr le sengin an lo mitmei rero titeh na thei maw? Nunau hrimhrim a zohin na zoh lo hi an mangbang tuk hokhaw. Mipa tlangval lai ahcun malte tal zei deuh a ttul hokhaw” “Ka duhmi hrang lawngah ka zei ding” “Ziang a sikhalle Fala ka lo hawlsak thotho ko ding. Mah thawn a mil lomi fala na hngah nakah Nupi lo tla’n na caar pang ding!” ti phahin Ceupi cu an sawng sungah a vong tlan lut. “Hey!!! Ziangtin ee na ttong??? Rak cawl hnik! Ka caar lo nasa ding hokhaw aw” tiin a kutzung khih terter phahin Pahngak cun Ceupi cu a von hual vivoih an tlawng mipa sawng sung an vong thleng.\n“Awww!!!! Hmaizarh cun tlawng kan pit thlang ding. Ka duh tuk aw!!! Hiiiiii…”. Suisui cu nauhak aa bangin a tur hluthlo ciamco. Suite cu Suisui umdaan zoh in a lu a thing ih, “Kei ka theithiam lo!” tiin a hon ti. Suisui cu ihkhun parah a vong to ih, “Ziang maw na theihthiam lomi?” “Ziangah hitlukin na thinlung hi a hmun? Ka lo mangbang zetmi pakhat cu, Van Nei Lian hi misia a silo. A hlan ahcun fala hi leknak ah a rak hmang ko ee. Asinan nang a lo ton hnu hi a nuncan ziaza a thlengdaan pawl na hmu ttheh ko. Hitluk tlawnginn ah nitin kan hmu aw sikhawh! A parah zianghman tuarnak(feeling) na neilo rori maw?” “Umm….. Rualpi vekin ka neel zet thlang. Asinan…..” “Suisui, thungaite’n ka lo sim asile cu maw, Pahngak hnakin Van Nei Lian hi ka lo duhsak sawn. Ziangah ti aw” “Ziangah maw?” “Van Nei Lian thawn cun nan tlawngkai nan line a bangaw. Cun nangmah hnakin a upa tuk fawnlo. Pahngak thawn cun nan fehdaan ding hi ruah a ttul nawn ding. Innsung sangkhat ih nan hon um tlang taktak cun nang na thinlung rekrek le na hnattuanmi parih hlawhtlin le ttuanvo nehtu si ringring na duh fawn. “Pastor nupi ih cutin khatin” ti na hlawh ringring men thei hokhaw. Asinan himi cu keimai’ ruahnak men. Na nunsung ih na koppi ding cu kei in ka lo hrilsak theilo!” tiin Suite cu a dingih rawl ei naklam pan in a feh. Suisui cu ihkhun parah a bokkhup in, “Hmmm!!!!! Van Nei Lian ih sim mi le Suite ih simmi a bang aw cekci! Ziangtin ka tuah thlang ding? Himmm….cek!” tiin a thawpi thaw in a hmur a pir ter suihso!\n“Suisui mileeng na nei” ti aw a theih cun Suisui cu mangbang nawn in a va suak. Mileeng khaan ahcun nunau pakhat le mipa pakhat a va hmu. Hiti ih zohnak men in mi siattha an si hmello nasa. An thuamawkdaan le an mithmai umdaan in mi neinung an sizia a lang. Suisui cu a kehlam kutin a sam tham phahin malte kun deuh le hmaizah upatnak mithmai pante thawn, “Ihh, Suisui ka si. keimah maw in poi?” tiin a von sut. Kum 40 tlukih upa nunau nu cu a hong ding hlukhli ih, “Aww…… Ka Suisui, nangmah hmuh ding hi a sun a zaan ih ka ruahmi. Netabik ahcun ka lo tong ngah maw!” ti phahin a va pom. Suisui cu a mang a bang sinsin. “Ka Suisui?!” tiin a kaa in a hon ttongsuak. Nunau nu cun Suisui ih biang cu a kuthnih in a zuutsak. Fanu hlo tongsal bangin Suisui ih mithmai cu khop thei loih zoh phahin a cuul sak rero. Mipa pa cun, “Lakphak dawrah kan feh pei cu” tiin a rak sawm. An zaten lungkim in an suk. Lakphak dawr ahcun an to hai ih ei ding tinkim an von cah. Suisui cu ‘I-cia-kui’ pakhat a lakih a laifang in a khiak hnu ah a phiir awmi a von tthensal. Nunau nu cun, “Umm….. Na thil ei ziaza cu na thleng hrih cuanglo ti aw” tiin hni siamsiam phahin a ti lala cun Suisui cu a mangbang sinsin. Suisui cu a thil ei mi a ret ih a dang a von thian hnu ah, “Um hrih hnik uh, zangfahten zo nan si ti in sim lohli hram uh. Nannih in le in thei tukih kei ka lo thei fawnlo. Ka ning a zak lam” tiin a hon sut. Nunau nu cu a tonak ihsin khatlam ih thingkung hei zoh phahin a mitthlam ahcun tuihlan kum 12 rei ih thilcangmi pawl an vong cuang. Cuih a mitthlam ih cuangmi pawl cu a kaa khalin a ttongsuak. “Suisui cu kum sarih nauhak te a si. Thangte hi kum hleinga tleirawl thlawlsam te a si. Suisui Ni tlawng sayama in Thangte cu ca a zirh ringring. Cutin ca an zir lai ah Suisui cu an kiangte ah Thangte ih Colourfull pencil hmuahhmuah darh thluhin zuk a rak suai. Cumi a zuk suaimi cu amah Thangte le Suisui ih hmel a si. Cuih zuk cu Thangte in a lakih a ihkhun lu ah a ben. “Thangte Ni, zangfahten Suisui hi ka lo tan sung ding. Tlawngah meeting ka ttul ih ka tlai deuh sapbai” Suisui Ni cun Thangte tei kotka in a von auh. Thangte Ni khal cun, “Aw… A ngah tuk.” tiin va suak tahratin Suisui cu a va hruai. Suisui cu innsung a lut vivoih Thangte ih ihkhun lu ih zuk tarmi a vong hmu. Cule veten “keimai’ ta! Keimai’ ta!” tiin au phahin ihkhun par a hong kai ttohtto. Thangte cu zamrangten a vong lut ih, “Na ta silo! Na suai maimai mi! A cahnah le pencil hmuahhmuah keimai’ ta na hman!” “Silo! Keimai’ ta si! I pe aw! Untie!!!! Untie!! Uu Thangte nih ka ta a ti. Keimai’ ta si! Ihihih!!!” tiin ttap phahin a au ciamco! Thangte cu tlangval zikte thinlung vakvai fang a si fawn. Suisui cu Thangtei’ ihkhun parah a ke sai lutlo phahin a ttap. Thangte Ni cu Cokaa ihsin, “Thangte, nang tlangval. Nanau ttapter hlah. Ziangvek asikhalle anih cu nauhak a sisi. Nang tlangval” tiin a vong au tualto. Thangte cun Suisui ih kut a von kai ih a biang parih mitthli cu a kut zungpi thawn a hnulsak hnu ah, “Nanau, kei a neitu nang a suaitu na si. Curuangah kan pahnih ta a si. Himi zuk cu keimah ka nei dingih nahrang zuk mawite ka lo suaisak ding na duh maw?” “Umm!!!! Ziangmi zuk maw in suaisak ding?” tiin Suisui cu a mitthli hon hnul phahin Thangte a hon sut.”Nangmah na duhduh ka lo suaisak ding” “Inn tumpi neih ka duh. Ttaihinn tumpi in suaisak aw” “Nanau, kumkhua in Uu Thangte ih Nanau ka si ringring ding tiin thu in kam ta aw” “Aw. Ka lo kam. Nangmah tla Suisui ih Uu si ringring aw maw. Thukam!” tiin a kut zungte a hon tung. Thangte khalcun a zungte a von suah ve ih hni siamsiam in an zungte le zungte cu an von kalh. Cu pawl hmuahhmuah a theihin Thangte Ni cu a umhmun ah a rak hni thektho.”\nNunau nui’ ttong a cem veten Suisui cu a hong dingih, “Untie!!!” tiin a va pom. An pahnih in lungawi tukih mitthli lamlam tla phahin an pomaw. Suisui cun, “Uu Thangte teh tu khui a um? Ziangah tulawng kan tongawk sal?” tiin manhlap takin a hon sut. Nunau nu cun, “Khami na Ni hnen ihsin Falam na tlun hnu kannih cu Aizawl ah kan hong tthawn. Thangte cu tlawng peh vivo dingin Delhi ah a feh ih tu lehlam ahcun Norway a thleng zo”. “Norway ee?!” “Aw. Norway ah a um. Tuhi in ron ko ih feh ding kan si thlang” “Si maw? Cu ruangah maw lo theihlo rori ih in ra hawl?” “Aw. Kan lo tong ngah cu kan hna ngam tuk lawmmam!” “Hihihii…. Keimah sawn in ra hawl ih ka lungawi tuk” tiin an biak awk rero lai ah mipa pa cun, “A tlai thlang hi. Hmaizarh camibuai nan phi ding silo maw Suisui? Kan lo hnaihnok rei deuh hi…” tiin a rak ti. Suisui khal a tonak ihsin a dingih, “Ka lungawi tuk maw Untie!” ” Si ee. Kanmah sawn kan lungawi. Kan feh cih ding maw. Kan tongaw sal leh ding” “Awle” tiin an kut zapaw in an tthen aw. Suisui cu dunglet herin an umnak lam panin a feh. Ruahhmai a rong tla suangso lala. A bag sungih Thawng a von la ih feh phahin Thawng cu a hon pharh. Rinlopin “Pit!!!!! Pit!!!!!” ti aw a theihin a lu a hon tungih mawtaw pakhat in a rak ttaih zikte a si. Zamrangten a kekar dung a sipih leilung parah a tlu sutsi! A Thawng kaihmi cu a rak thlah tariai! “No!!!!! Ka duhlo! A si theilo!!!” tiin au phahin mawtaw lamziin pi parih a Thawng soprop thluh cu a hong sar. A mitthli cu vanruah ti bang a suur in an dok thlurthlo! A Thawng mawtaw ih nen soprop zo tak cu duat takin a ttaang sungah a pom ih, a mitthlam ahcun tlawngkai ding a feh zik zawngte ih an khua zaan thlapi vang tangih Pahngak thawi an tikcu caan hmandaan pawl an vong cuang ciamco. “Nisa caanah nahrang hnemdai si in ruahsuur caanih nahrang beunak si kaduh. Curuangah nisa caan le ruahsuur caan khalih na ttulmi ka lo pek” tiih Pahngak ih rak ttong dahmi pawl cu a hnathlam ah an thang ruangro. A ttaang sungih Thawng cu duhdawt, zangfah lainatnak ih khat mithmai thawn a von zoh hnu ah a ttaang sungah fek zetin a von pom betih, “Uu, a cang theilo! Uu, ziangtin ka um nawn ding???? Uu!!!!” tiin a aw neih hmuah suahin mitthli van rialruah thawn a tonak hmun ahcun a au ruangro…..\non September 13, 2012 at 6:40 am\nA peh run ngan lohli aw. A siar nuam tuk.\non September 22, 2012 at 2:21 pm\nSiar nuam lawlaw.. Thiam tuk


Esther Dawt Chin Sung bongbite lang ruangah nasa takin soisel ciam co – Free Chinland\nJanuary 17, 2020 freechinland Chin News, NEWS, SPORTS, Thu Thar 0\nA tang lam ih kan tarlang mi hi kan phuah cop men mi a si lo, atufang Online par ih a laar taktak mi a si. Zuk tla kan edit cop mi a si lo timi rak thei hmai sa aw. Kawl pawl nih cun nasa ten an soi nasa. Laimi pawl nih zo hmanh Kawl pawl answer ngam an um lo, Benjamin Sum tlinglo nak lam lam an soisel rero. Laimi pawl ruat tha sal uh.\nMyanmar Idol Season 4 cu theh fel a si zo ko nan, a tu tiang hi kan Lai mipi lak ah siseh, Kawl pawl tampi khalin an buaipi rero lai mi a si. Atu fang khal ah Myanmar Idol Season 4 ih laar bik a si mi Benjamin Sum, Aye Mya Phyu le Esther Dawt Chin Sung cu hmun tampi ah concert an nei rero lai.\nKan dungte ih, VX Classic 2020, LIVE concert an tuahnak ih Myanmar Idol Season 4 Winner, Esther Dawt Chin Sung ih hnipuan hruk dan le cei-awk dan cu amak sak taktak, mipa tampi caknak suak tertu a si ih, Kawl pawl nih cun “Nunau pakhat nih a zah-umnak hman a fingkhawi tha thei lo, nungphung siatsuah tu a si” tiah an soi ciamco.\nEsther le Benjamin Sum an to tlang lai\nHimi VX Classic 2020 LIVE concert nak ah mipi thinlung ih WINNER a si mi Benjamin Sum thawn an to tlang ih an zuk mi ah Esther Dawt Chin Sung cu a bawngbite (pink color) cu zoh sia zetin a lang khi si. Hivekin a bawngbite langmi cu online ah a darh cak nasa ih, Kawl pawl nih cun an soisel ciamco.\nCun Facebook a hmangtu mi pakhat khalin, kan Laimi pacang no pawl le tlangval zuva deuh pawl nih Esther an uar ciam co nak cu, Esther hi LIVE concert a feh nak ah a bawngbite (pink color) a langter mi hi a si tiah a sim ve. A zoh tu mipa pawl a piah hrim mi a si ko ding tiah tla a sim tu an um.\nHimi Esther Dawt Chin Sung ih bawngbite a langmi Zuk hi kan mah nih kan tuah cop mi a si lo, Cele Connections media nih an tarlangmi rori a si. An mah an Logo khal a um. Cun a par ih kan tarlang mi tla kan mahte phuah cop men mi a si lo. Online par ih an comment mi pawl kan lak mi an si.\nAtu vekin Esther bawngbite a langnak zuk, leitlun mipi nih hmuh thai dingin a rak post cu ih mawh tla si thei, Esther a mah rori a fel lo tuk ruangah tla si thei. Nang teh ziang tin si na ruat ve dan???


Fala Pakhat In Tlangval A Bum Tum Nan A Hlawhsam, A Bum Tumdan Cu A Mawi Zet – Meifar\nFala Pakhat In Tlangval A Bum Tum Nan A Hlawhsam, A Bum Tumdan Cu A Mawi Zet\nMay 27, 2022 admin Leitlun 0\nCollege tlawngta pakhat in a thilton cu Reddit ah a tarlang, anmah humhimnak ah an hmin cu an tarlang lo. Tlawng an kai laiah rualpiza in zuhmun ah an va feh ih nuam an cen, cutawk ah fala pakhat thawn an tongaw ih zu an intlang ih an capoh aw rero.\nTlaihnu ah an tlung ih fala cu a room ah a hruailut ih nupa-sinak hmang an tum, fala in beer in a duh lai thu a sim thei ih a vurbawm sung ta beer a pe. Tlangval cu a in nawn lo, fala cu itum zetin a zau. Ittlang dingin an puahaw ih tlangval in kilhim awknak ah serh tuamnak rubber a bun.\nFala in, “Tuam duh hlah aw, na fa ka pai duh. Nu si ka duh zo” a ti. Tlangval in a capoh men ah a ruat, asinan fala in a rubber bunmi cu a phelhsak tum thotho ih a duh lo. Tlangval in ‘rubber bun lo cun ka lo itpi thei lo. Fa neih ka duh hrih lo’ a ti ruangah fala cu thinheng in a tlansuak.\nTlangval in, “Thla 6/8 hnuah fala cu ka hmusal ih nau arak pai, a pum khal a tum zo. Khami zan ah beer in bet in rubber bun lo sehla cun keimai fa a pai ngai ah ka ruat ding” a ti. Fala cu naupai cia a si ih pasal ih kaihtang a tum ruangah rubber hmang lo dingin a ti. Asinan, a thang ah a awk ngah lo. Zawi fa a pai ti khal theih a si lo.\nNauhak 19 Le Zirhtu 2 Thattu In Mi A That Hlante Ah Tleirawl Kum 15 Mi Hnenah A Duh Thu A Sim Thei\nSiizung Kang Ah Naute Suak Pek (11) An Kang That


Kalay Myo : March 28 ah Chinmi 3 tel in Mi 5 nunnak Liam + Video um sun 3 - Falam Online Media\nMarch 27 in boruak sosang thok nak Kalay Myo cu March 28 ah ralram vekah a cang.\nMizaan lam ihsin umhmun khuar in timlamnak rak nei ciatu Kalay Myo mino pawl cun an neihsun hriamhrei hmuahhmuah suah in Kawl ralkap le palik pawl cu ralṭha zetin an do thok.\nMarch 28 Zaanlamri in an kapaw thok ih Kawl ralkap le palik pawl cun zangfah lainatnak lungthin nei loin ralpicang doaw tikih hman a si ṭheumi hriamhrei meithal rocket pawl thawn mipi an kap ciamco.\nKalay Myo ih um mipakhat cun “ralram ah ka thleng dah lo nan tui`sun ih kan hmuh ton mi pawl cu ralram ih a cang suak mi vek siding ka zum.”\n“Meithal puak le bomb awn pawl cu a ring tukih ka fa le pawl ngaih tuah ah ka mitthli tlak lo dingin ka ṭang ṭenṭo thei fangfang. Asinan, kan Chinmi sungkhat unau an kap that ti kan theih cun ka supaw thei lo. Kan sungkurun in kan ṭap” a ti.\nMeithal an hmet puak hnu reituklo ah kawl ralkap pawl ih kah ngah mi Mai Dawt Hnem Sung (AaKhu) in in cem ral san. Cuhnu ah Salai Sangte, Maung Thar Chit, U Thang Hawm Lian le U Ko Min Nyeu te pawl in ralkap meithal kahnak hliamhma tuar in in liam san.\nTahan ih um mipakhat cun “kan hriamhrei nei mi a thlauaw tuk ruangah duh vekin kan cangvai thei lo. An nih ralkap lam cun santhar meithal ṭha phunphun an hmang. Anmah ralkap/palik lam khal ah hliamhma tuar le mithi an um” a ti.\nMarch 28, Kalay Myo ih kahawknak ah Chinmi 3 telin mipi lam mi 5 an thi ih hliamhma tuar 30 hnak ih mallo an um tiah theih a si.\nKalay Myo : March 28 ah Chinmi 3 tel in Mi 5 nunnak Liam +Video um sun →\nTedim ih Lingmaw cingtu pawl in harsatnak tong\nHriamtuar CNDF ralkap an Hnem aw lai Zuknungtawi cun Chin mipi Lunghnoter\nMarch 11, 2022 March 12, 2022 admin 0


Trump in ramri hruang saknak hrangah $18 billion hmang ding | VCTH\nHome » Thuthang » Leitlun Thuthang » Trump in ramri hruang saknak hrangah $18 billion hmang ding\nUS President Donald Trump cu campaign lai ih a thukammi pawl pakhat hnu pakhat a tak in a tuah vivo. Tramp cozah cun US – Mexico ramri humhimnak hrangah $33 billion congress ah an dil ih $18 billion cu ramri hruang saknak ah hman a si ding tiah an ti.\nUS le Mexico ramri hi peng 2,000 tluk a si. Hruang kham um hrih lonak hi peng 800 tluk a si. Trump cozah ih budget dilmi in hruang kham a thar an sak ding. Cun, hruang sak cianak, a ttha tuklonak, rem a ttulnak pawl tla an rem bet ding.


Iran Ram In Nuclear Programme Thu Ih Biak Awk Duh - Chinland Today Media\nApril 15, 2009 3:14 pm·0 comments\nKan dung karih Leitlun ram ropi paruk US, Russia, China, UK, Germany, France, pawlin Nuclear Programme thurel nakih tel ve dingih an sawmmi Iran cun, leitlun ram ropi 6 pawlih sawmnak vekin Nuclear Programme thurel nakih telve a remti thu a sim. Iran Cozah thupuangtu Saeed Jailili cun thuthangca latu pawlih hnenah Leitlun ram ropi 6 pawlih sawmnak vekih himi Nuclear Programme thurel nakih tel ve dingin, himi palai tuantu European Union Foreign Policy ih an hotupa Javier Solana thawi an rel tlangzo thu khal a sim.\nAsinan Iran ram in Nuclear Programme a tuah micu Ralthuam ttihnung tuahnak dingih hman dingmi silo ih Iran ram mipi ih ttul zetmi Power tuahsuak nakdingih hman dingmi asi tiah a simbet. Hi ram paruk pawlhin Iran ramin Nuclaer Programme thurel nakih a telih rualrem nak thu thatei a neiduh asi ah cun Iran ram thanso nakding phunkim Economy an bawm dingthu khal an sim. Iran hi Nuclear Programme ttih nungzet Uranium Enrichment Plant a din ruangah leitlun ramdang leh UN khalin a hrem laimi asi.\nIran President Mahmoud Ahmadinejad cun Iran ram mipi leh zah umnak ngai pawimawh ih biakawk nak cabuai kilpi thei ding an um asi ah cun Iran cun a thinlung sangka a khar dahlo ih minung dinhmun zah aw tawntei thurel duhtu pawl hrangah cun Iran cu rualpi tha leh mirin umzet asi ati.


Laimi le Bawhlung | VCTH\nLaimi le Bawhlung\nHome » Cahram » Laimi le Bawhlung\nBy vcth on October 19, 2010.\nLaimi lak in ram pi ai-awh bawhlung sit thiam kan neih sun lakih pakhat a si mi Lal Ceu Luai cun “kawl ram ih um kan unau pawl lak ah lai mi hi bawhlung duh bik le zuam bik kan si” tiah a rak ti dah. Cumi cu a dik zet tin ka hmu. Kan pu, kan pa pawl san lai ihsin kan rak zuam zet ih bawhlung sit zuam awknak khal a rak tam zet.\nTuisun ni ah tla cun bawhlung zuamawknak puai hi siar cawk lo in a tam. Khua tin kim in bel an suah, mi hmin nei hngilhlo-nak ah si maw. Puai a um ah siseh Fellowship kan tuahnak ah siseh, Bawhlung sit zuam awknak hi tello theih lo vek ih a ruat tu kan si.\nLaimi pawl in ziang tiang in bawhlung sit kan uar ti len: kan khua kan peng lawng ah si hlah khua dang ram dang kan thleng khal ah bawhlung sit zuamawknak tete kan nei vivo. Thil ṭha zet le lungawi um zet in ka hmu. Ahleice in Yangon ah lai mi pawl hoha nak in bawhlung sit zuamawknak hi kumkhat ah a mal bik vei 3 cu um thei ringring. Tui 2010 ah tla cun zuamawknak vei (6) tiang a um thei. Kan unau pawl lak in zuamawknak ngaingai kumkhat ah vei khat nei thei hi an um lo ti seh la ka sual ciamco ding ka zum lo.\nLaimi pawl bawhlung kan duh tuk ti cu a fiang ngaingai ko ka ti. A silen kan duhnak par ah ziang tiang kan feh pi. Ziang tiang kan ṭan pi. Tuisun ni ah kawlram pi aiawh in laimi aiawh lek thei mi mi nung paziat kan nei. Kawlram ih zuamawknak sangbik MNL ah zo si tel ban (Second team ih tel ban tu pathum li lai cu an um).\nZiang mi ah si pei kan sam. Bawhlung sit zuamawknak len kan nei tam bik kan ti fawn. A silen laimi lak in thiam hleice kan nei thei lo ruangah si pei maw. Tuisun ni ah kan ruat a cu zo tin ka hmu. A ruat khal nan rak ruat rero zo ding ka zum.\nMi tam pi cun hitin an ti lai mi pawl in thlei dang tuk. Ziang khal ah kan tel ban lo. A dik ko. Nan a thu pi bik mi cu a silo. A thu pi bik mi cu lungrual asi. Lungrual ten tang tlang sehla a cang thei lo mi ziang si um. Lai mi ai-awh in Football Culd pi pakhat nei ve thei sehla. MNL zuamawknak ah tel thei in lai pa cang thiamnak hmuh thei seh la. Kan unau dang pawl in in thlei dang ngam ngaingai pei maw.\nBawhlung a duh men tu mi phun siloin Bawhlung lam a ṭhanso pi tu miphun kan si theinak ding ah nang le kei kan lung rual a ṭul.


Ṭukṭak Thuthang | The Chin TImes\nthechintimesadmin - November 28, 2019\nTui zing, November 28, 2019 ah Myanmar ram ihsi raltlan mipi tamzet cu UNHCR in mithar a la ding tiah ruatin UNHCR office hmai ah an pungkhawm ciamco. Tui zing, zinglam nazi 1AM ah UNHCR office hmai an khat...\nHari Raya Eve Accident in Kum 7 mi nauhak nute ih thihnak a thlen\nthechintimesadmin - June 5, 2019\nJune 4 zan nazi 11:55 pm, Kampung Selarong Batak, Kuala Kedah ahcun kum 7 mi nauhak nute cu a sungkua a simi mi 3 thawn Hari Raya hmang ding ah motor thawn an feh rero lai ah Palik motor...\nMyanmar ram ah Naute Hlonmi A Thicia In An Sar\nthechintimesadmin - April 8, 2019\nKaya ramkulh Loikaw khawpi ih thinlung lam dam lonak neitu nu pakhat cun a hrinmi naute thla 8 mi cu hnawm hlonnak ah a hlon hnu ni 3-nak ah thi cia in an sar thu theih a si. Thilcang dan...\nTedim – Rih Lamzin India In A Cek Ding\nthechintimesadmin - April 1, 2019\nChin ramkulh ramri khualtlawnnak lamzin a simi Tedim - Rih karlak lamzin cu India in țuanvo la in a cek suak ding tiah Chin ramkulh sipin tlangbawi U Soe Thet in simnak a nei. "Tedim - Rih lamzin project cu...\nthechintimesadmin - March 21, 2019\nBeer dawr ah fala pawl thawn nom cen in beer in rerotu pacang pakhat cu an nu in a hmu ih dawr sungah cun lut tahratin uico hrennak tokham thawn a thawi dan vedio hi mipa pawl hrangah ralrinnak...\nPasal Hlohthlau Ruangah Lemcannak Ihsin Suak Tumtu Park Han Byul\nMr. Yoo hi Club ih a thubuai lawng siloin hlasak thiam pawl ih zahmawh lam hmuhsuamnak thu thawn pehparin wechat khalah a teltu a si. A pasal ih thiltuah dan ruangah lemcang thiam Park Han Byul cu a lemcannak...\nPhunhra Tlawngta Nute Lungto In A Rilh That\nthechintimesadmin - March 16, 2019\nMarch 15 ih tlangpar ih lungto ril cun phunhra tlawngta nute a ngah ruangah siizung an fehpi sina'n a hriamhma tuar thei nawn loin tuamhlawm rero a si laiah a nunnak a cem thu Karen ramkulh palik zung lam...\nNunau Pakhat Cun A Tlangval Cu Nam In A Dawt Ih Thi Lo Ding In Zangfah A Dil; Video\nthechintimesadmin - March 15, 2019\nLamzin pakhat ah nunau pakhat cun a tlangvalpa cu nam thawn vei tampi a dawh hnuah thi hrih hlah aw maw tiih a hnam ciamco lai vedio cu online ah nasazet ih a lar ruangah cui nunau cu an...\nJustin Bieber In A Nupi Țhit Ding Ni A Țhawn\nthechintimesadmin - February 17, 2019\nLeitlun hlasak thiam hminthang Justin Bieber cun a harhdamnak ṭhatlo lam puhmawh in a nupi țhit ding ni a țhawn thu theih a si. "Beauty And The Beast" timi hla a sak hnu Justin Bieber cu a thinlung harhdamnak a...


Nupi Nei Cing Ding Cu An Kap That, Hamawknak Puai An Tuah Laiah An Kap That Pang – Meifar\nNupi Nei Cing Ding Cu An Kap That, Hamawknak Puai An Tuah Laiah An Kap That Pang\nEgypt tlangval kum 21 mi Mustafa cu nupi nei cing ding a si. May 25, 2022 sun ah a fala thawn hamawknak puaipi an tuah ih an lawm dutdo. Mipi khal tam zet an um.\nInnsang pahnih cu pumkhat an si thlang ding ruangah lawmnak ah meithal an kap ih vanduai thlak zetin Mustafa cu cerek in a ngah. A nupi ding hmuak in an um rero laiah cerek in a ngah ih a tlu, a thisen a suak ciamco ih siizung ah an va tlanpi hngal. Asinan, siizung an thlen hnuah a thi.\nMiddle East, Egypt ram ah puai picang an tuah tikah meithal kah hi an nunphung fehdan ciikhat a si. Hamawknak le mopuai ahcun meithal an kap ṭheu, innsang pahnih remawknak cu ralkap vekin an langter ih sunloihnak ah meithal an kap.\nHitin puainak hmun ih meithal an kah ṭheu ruangah mithi le hliamtuar khal an um hnuaihni zo. Mustafa kap ngahtu cu a rualpi pakhat ti an thei nan an phuangsuak duh lo, siizung lam in palik hnenah an theihter ih palik pawlin zingzoinak an nei rero lai.\nMipa 500 Ih Thianghlimnak A Laksak Ruangah A Suan’aw Zet\nRalhrang Pawlin Chin Pacang An That Ih An Urkang


Ramsung Thuthang Archives - Page 3 of 195 - Chinland Today Media\nMay 1, 2017; Thailand ramriih Myanmar Bus pakhat cangsualnak ruangah mi 19 lenglo an thih phah ih mi 21 pawl in hliam nazet an tuar. Thailand le Myanmar ramri pakhat a si mi Tak timi kiang, Myawaddy ih cang mi a si. Thuhram laknak ih a tarlang dan ahcun bus khaltu in mawtaw dang thawi an pialawknak ah a bus […]\nMyanmar khawpi Rangoon ih Islam pawl ih neih mi tlawng pahnih cu acozah ih siannak thawn onmin a silo tiih puhnak thawn Phungki burpi pawlkom pakhat in kan dung zarh tlawngkai ninga ni ah an kharsak. Tui an kharsak mi tlawng hi Madrasas pawl ih neih mi Islam tlawng a siih Yangoon khawmpi, Thaketa Township, Anawmar 11 le 12 lampi […]\nNorth Korea cun leitlun thinphang dingih a cangvaihnak cu a thlah hrih cuanglo. Tuini ah missile a kap lala nan a tolh sal. Tuitum an kahnak hmun hi South Pyeongan timi hmun ihsi a si tiin US ralkap pawl cun an thei. Hi an kahpuak mi hmunhla kahnak missile hi United Nations Security Council in an ram thu hla an […]\nby CT ·\tApril 29, 2017 ·\nMyanmar rampum huap thuhla thannak tlawngbawi, Information Minsitry ih a hminsin dan ah 2017 rampum huap ih kawl titoih puai ah buainak nei mi 1200 an um ih mithi 285 le hliam tuar 1073 an um tiin an than. Chin ramkulh hi buainak le mithi malbiknak a si. Nikum hnakin buainak hi a tam deuh. Ni kum ahcun buainak 967, […]\nKawl Titoih puai a kim hlan te ah Myanmar rampi cun Insein thawng inn ih thawngtla mi 453 pawl an suah zalen. Mizan sun ah thawngtla nungcang tha le fel, mi 1883 pawl khal an thawngtlak kum an rak tiniam sak. Ni kum lam khalah thawngtla mi 2283 pawl hnenah an thawngtlak ding kum an rak ti niam sak ve […]\nby CT ·\tApril 13, 2017 ·\nMyanmar Thawngtla Mi 2283 Daan Pekmi Tiniam Sak\nMyanmar rampi cun thawngtlaknak ih um dan mawi, mi fel le tuah ding mi felte ih a tuahtu thawngtla pawl cu an orhter mi daan ti malsaknak a nei. Titoih puai kim hlan ah thawngtla mi 2283 pawl hnenah an orher mi daan an ti malsak ding tiin Myanmar rampi thawngtla thuneitu cun mipi hnenah theihternak an suah. Hi tiih […]\nby CT ·\tApril 12, 2017 ·\nMyanmar rampi thlengawk caan a cu tiih mipi sawmngiarnak thawi, nehnak cotu NLD party le State Counsellor Daw Aung San Suu Kyi pawl cu Party dang komkhawm 12 pawl in 2008 Myanmar daan hrampi le hrilawknak daan an pahbal tiin an ti ta riai mai. Party 12 pawl ih an puh biknak cu NLD party le Suu Kyi in hrilawknak […]\nMyanmar Rampi Hrang Ralrinnak; Ni Ling Ding\nTuizarh sung hi Myanmar ram pumhuap in ni a ling ding ruangah mipi pawl ralring zet ih um dingin Myanmar rampi nikhua tahnak lam cun ralrinnak a phuang. Nikhua tahnak lam ih an zohnak ah tuizarh sung ih nikhua pawl hi 32C ihsin 40C tluk tiang a thleng thei ding tiin zum a si. Curuangah mipi pawl in nikhua lam […]\nMrs Myanmar 2017 Ah Ma Too Hril Tlin A Si\nJanuary Van Miss Golden Land Organization ih a hmaisabiknak a tuahmi, Mrs Myanmar & Ms Myanmar 2017 zuamawknak cu March ni 28 zaan ah Yangon khawpi ih MCC Hall ah tuah a si ih Kum (62) a si mi, zuknung cuang Ma Too cun Mrs Myanmar a ngah ti’n Popular Journal cun a tarlang. Mrs Myanmar & Ms Myanmar zuamawknak […]\nBILLY LA MIN AYE USA IH HLASAK DINGAH SAWM A SI\nMai Vaube Par 1St Miss Myanmar- USA 2017 Pageant tuah ding mi ah kawlram ih hlasak thiam pawl ko an si. Cumi hlasak thiam tampi lakah Myanmar Idol ih final tiang thleng ban tu BILLY cu winner ngah ban lo hmanseh USA ih hlasak dingah sawm a si. Tulai takih mipi thinlung ih hmun luah tu khal a si. Billy […]


Ram Sung Technological University Tlawngkai Caan Thleng! - Chinland Today Media\nMay 19, 2010 6:33 pm·0 comments\nRam sung a sat tuk ruangah division (3) ih Technological University tlawngkai caan cu tthawn ding ah “Science le technological department” pawlin tui hla thok ahkhan an fial. Ahleice ih a satnak hmun Mandalay, Sagaing le Magway Division Technological University pawlcu khua a daih lai hlanlo zinglam lawng ih kai ding ah an fial bet.\nDivision pa (7) lakih pakhat TU cun hi thuthan a dawng ve lo ruangah an tlawngkai caan an thawn tum lo tiah an sim. An sim vivonak ahcun a hlan ih an caan hmandaan zinglam 8- 11 AM -12-4PM si nawnlo ding in zinglam 8:11Am tiang lawng kai dingah thu an suah.\nHi tlawngkai caan an tthawnmi hi thlun tengteng ding tiih thusuahmi asilo ih mah le tlawng ih remtinak ih thleng dingah tuahmi a si ti’n Mandalay ih saya pakhat in a sim. Tlawngtapawlcun a hlum tuk an tuarlo ih an cazirmi khal an thiamlo phah theh tiah an sim bet.\nKalaymyo ih a kum hnihnak kaitu fala pakhat ih sim daan vek a sile, kan khaan ah mi (60) kan um ih AC um lo in Fun pakhat lawng kan hmang ih cazir a theih lo tiah a sim. Mandalay Division ah Mandalay, Kyautse, Myitthila a um ih Sagaing Dvision ah Monya, Kaleymyo a um ih, Magway Diviion ah Magway leh Pakhoko Technological tlawng ti in pa 7 a um, Magway TU cu tlawng kai caan an thawn ve lo, tlawngtapawl in an duh lo ti a si.\nKawlram ih TU tlawng hi 1998 ah din thawk a si ih a tu ah TU tlawng 20 lenglo a um tlang. Irrawady, Sagaing, Mandalay, Magway, Tanintayi, Pago, Yangon Division pawl ah leh, Kayah, Mon, Kachin, Shian, leh Rakhaing State pawk ah a um. Tui tla sung ah Magway, Mandalay leh Sagaing Division ah Weather Temperature 42-46 DC tluk sang a si.


Fala Pakhat Cu Muslim Ihsin Christian Ih A Lut Ruangah A innsang Pawlin An Dawi Nan A Ngaithiam – Meifar\nFala Nikta cu Iran ram, Tehran khua ih piang a si. Muslim innsang ih thanglian a si. A nauhak laiah a nulepa in US, California khawpi ah an vaihpi. A nulepa in nitinten Muslim sakhua thuhla an zirh ṭheu, a pilepu cu Muslim hngetkho zet an si.\nCollege a kai laiah Christian tlangval anei, a tlangval hi a hmin men ih Christian pawl a si ih sakhuanak thuhla ah a buai lo. Nikta in a nun ah harsatnak phunphun a tong ih mah le mah thatawk tiang arak tum.\nVeikhat cu a nu in thal tlawng cawlh caan ah Iran ram ah tlawng dingin a ti, an nunphung le sakhua theifiang dingin a hruai tum nan Nikta in a duh lo ruangah phuahhlam phunphun a hawl. Asinan, a nu in a hruai thotho ih a pu tei inn ah an va thleng.\nA zan ah a manglam vekin Jesuh a hmu ih “In thlun aw” a ti. Nikta in, “Ka lo thlun thei lo” a tiih Jesuh in avun zoh ih “In thlun aw” a tisal hnuah a hlo. California an kirsal hnuah a tlangval hnenah Christian sakhua zumnek le umdan pawl a sutfiang, a tlangval cu Christian miṭha a si lo nan a fala in a sutnak ruangah khawmnak ah a hruai ṭheu.\nCutin, thla a cam ṭheu ih Christian ah a lut. A tlangval khal Christian miṭha ah a can phah, a nulepa in Christian ih a lut ruangah kut an thlak. A pa in a kawk ih a nam tlu hnuah a lu ah a pal. A nu in, “Ka fa na si nawn lo” a tiih inn ihsin an dawisuak.\nA tlangval thawn an umtlang hnuah an neiaw ih tu’ahcun fa pakhat an nei zo. Nikta in ‘Pathian in midang ngaidam dingin in zirh vekin ka nulepa cu ka ngaidam’ a ti. A nulepa cu ava bia ṭheu ih a lem thei, an kutsihnak khalah a nulepa cu an va telve.\nA pa khal Christian ah a lut lo nan a fanu ih thlacam sak cu a duh. A nulepa khal biakinn ah an feh ṭheu ih an thinlung khal a nen nan Christian ahcun an lut hrih lo. Nikta in, “Ka pai thinlung a nen thei cu thilmak zet a si” a ti. Nikta cu Christian a lut hnuah an ram Iran ah a tlawng nawn lo, Iran ram ahcun an sakhua ihsin Christian ih lut pawl cu an hrem that ṭheu.\nMopuai Ah Monu In Mopa Cu Cal-Ngolh Ti A Thei Ih A Ṭhen


Christmas Can ih Kahcawlhlawknak - Chinland Today Media\nChristmas Can ih Kahcawlhlawknak\nDecember 7, 2015 12:15 pm·0 comments\nRalbuai Ttumkhatnak a thok hnu thla nga lawng a si lai can ah a si. 1914 kum December 25 ah lainatawknak um lo ih thahawk rero ningkhong le beidong German, British le French ralkap pawl cun an tlunlam thuneitupawl ih thupek dokalh in an ralpawl thawn unauawknak an tuah. Unauawknak tuahtu ralkappawl hi Nitlaklam Ralhmai ih ralkap tthen-thum tthen-hnih an si. (Himi hi ralbuai lai ahcun thih dantatnak pek theih mi a si). German ralkap pawl cun an ral-bawh-khur tlun ah Christmas thingkung an phun ih, “Merry Christmas” timi ca an tar.\n#David G. Stratman in a cabu “We Can Change the World” sungih a ngan mi “Christmas Truce” leh mi a si.\nKa Lungthin Luahtu


Ka Hnuk-ulh Ko I Tuahtu Tei Pahnih - Chinland Today Media\nKa Hnuk-ulh Ko I Tuahtu Tei Pahnih\nAugust 2, 2014 2:48 pm·0 comments\nLeitlun hlasak thiam zuamawknak pawl ka zoh vivo mi lakah a hnuai ih ka nganmi pahnih hin ka mithli an haal ter men siloin ka thinlung mithli tiang an luang ter thei. An hlasak thiam ruangah siloin, an mizia le an thuanthupawl ngai harsa ka ti.\nMinung cu kan lungawituk le riahsiatbik caan pawlah kan mithli a rak luang pang theu. Kei khalin, an pahnih ih lungawinak cu mithli thawn k arak lungawipi.\nKorea Got Talent June 6, 2011 Zingkap Minung\nHi nulepa neilo nauhak vakvai pa hin, “Korea’s Got Talent” ah a tel dingih minung siarcawklo lungzuur ko a tuah ding timi a rak ruat dah hrimhrim lo ding!\nInn neilo, zinkap minung, zunramtlannak hmun ih zanriak men theu, nitin eicawp ding zuarih khawsa men pa hin, hla tawite a sak tikah minung siarcawklo hnuk-ulh theh ko in a tuah.\nChoi Sung-Bong kum 22 mi hin, hlasak zuamawknak ah tel dingih ca a theh luh mi ah “Innsang” timi ngannak dingah innsang/sungkua a neih lo ruangah a rak ngan lo tikah zohfeltupawl cun an sut ih “Ka nauhak kum 3 ka si ihsin nauhak nulepa neilo inn ah ka um ih vuakvelh le hmuhsuamnak ka tuarlo ruangah ka tlan ih, kum 10 sung lamzin kap, le inn sia pawl ah ka riak vivo ih tuini tiang ka dam” tiah a sim.\nKum 22 sung tlangval pakhat vakvai ih a umi thuanthu mipi hmai ih a sim tikah, mipipawl cu mangbang le khawruah harin an khat. A thuhla tawi famkim ih a sim hnu ah, hla tawite a sak. A sak lai ah zohfeltu pahnih ih mithli luang cuh mipi hmai ah an thup thei lo.\nAmah cun hlasak thiam khalah a ruat aw dah lo, hlasak hi a nun ti hlimtu a si ruangah a sak men mi a si. A hlasak le a thuantu ngaitu pawl cu mithli haal ko a tuah theh.\nZohfeltu pakhat tla cun, “Tu ahhin ka lo pom duh ee” a ti. Hitawk ihsin mipi ih theihlaar zet le hlasak thiam tiah a hminthang cih.\nNulepa neilo, kum 22 sung tiang lamzin kap ih vakpa ih sunmang cu tu ah a kim ngah zo ih tuini ahcun hmun dangdang ah feh in rualpi tampi sarin leitlun nuamnak cu a tep so vivo thei a si.\nBritain’s Got Talent 2013 Khawte Nu\nAlice Fredenham hi khawte nu tiah ka zoh lai ihsin hmin ka pe. Zohfeltu pawlin “Na dam maw”? an ti hman ah, dam ti khal ngam lemlo in, dimten “aw ka dam” a ti. Amah hi fala kum 28 mi a si ih nauhak te cu a si lo nan, a mizia hi Lainu vekin ningzak nei zet vekin a lang.\nMidang cu hlasak zuamawknak ih an tel tikah an rualpi lole an nulepa in an thlun theu nan, anih cu a nulepa a rualpipawl khal sim ngamlo in hlasak thiam tiih a zumawk lo ruangah a thupten zuamawknak ah rak telmi a si.\nKa hlawhtling lole, ka ningzak tuk ding ti a rak phang zet. Zohfeltupawl cun “Na ralrin asile sakaw le” an ti. Hla neemte, a mizia vekih neem, ‘My funny Valentine’ timi a sakih a sak theh ah zohfeltupawlin a sangsangten “Na thiam tuk,” tiah an lawm ih a lungzurin a tap rero. “Hlasak thiam menmen na si lo, nangmah ah thiamnak tampi a um” tiah an ti bet.


Mai Siang Em Mawi MBBS Leh CT Hmaiton - Chinland Today Media\nMarch 5, 2012 10:36 am·23 comments\nDr. Siang Em Mawi Leh CT\nHmin : Siang Em Mawi\nDuhkawh : Emte\nPasal : Nei lo\nSuah Ni : January 2, 1989\nSuahnak : Tahan, Kalay Myo\nPa Hmin : Ngun Khuai @ Mg Bah\nNu Hmin : Kap Lian Cuai @ Aate\nU Nau : 4 – U mipa 3, Nautabik\nZirnak : University of Medicine, Mandalay\nCT : Kum ziat na tiin phunhrek(tlawng) na kai thawk ih ziangtik kum ah phunhra na awng? MBBS the ziangtik ah na thehsuak.\nEmte : Kum 5 ka ti ah phunhrek ka kai thawk ih 2005 kum ah Phunhra ka awng ih MBBS hi University of Medicine, Mandalay ihsin ka zir suak.\nCT : Phunhra na theh laiah na duh hril theinak in ziangmi poh khal zir thei na si ti kan theiih ziang ruangah MBBS hi na zir kherkher?\nEmte : Si ee, kei cuh Doctor hnatuan hi ka uar tuk ruangah tleng thei dingin, Phun 8 ka kai ih sin, Pathian hnenih ka dil mi a si. Ka Nu leh ka pa leh zumtu pawl ih thlacam pinak ruangah a si.\nCT : Hitivek ih MBBS Degree ngah thei dingin ziang tluk zuamnak le tumruhnak na rak nei? Kan Laimi ah lole ram dangmi zohthim mi na nei maw?\nEmte : Dr.Than Bil Luai hi kan Chin mi ih kan rinsanmi leh kan duhdawtzet mi a si ih, kei hrangah cun, ka zohthim bik mi pakhat khal a si. Mina a zoh dan leh a kilkhawi dan hi ka uar zet. A ni vekin ka tuanthei lo hmanah, kan Chin mi hrangah maltel tal ka thathnemnak nei ve ding hi ka tumtahnak leh ka zuamnak hrampi pakhat a si.\nCT : MBBS na theh suah thei tiang ih na zirnakah ziangmi zawnte ah harsatnak hleice na tuar?\nEmte : Ziangkhal awl-aiten ngah a si lo ruangah, keimah tawkte cun, harsatnak siar cawk lo cu ka tuar ve nasa. Ih-that hi ka paih tuk hi, ka hrang ahcun harsatnak tumpi pakhat a si ve…Haha\nCT : Chin mi pawl Kawl lakah zirnak lam ziang tluk dinhmun kan si in na thei?\nEmte : Kan Chin mi pawl hi ka zum ai in kan thluak a tha nasa. Sinan, zuamnak leh tumruhnak hi hnamdang ai in kan nei mal tuk in ka hmu.\nCT : Chin nu na si ruangah na zirnak lamah thleidan awknak na tuar maw?\nEmte : Pathian zangfahnak in cuvek pawl cu ka tuar lo. Chin mi cu hnamdang pawl in in rak duhdawt thei zet sokhaw.\nCT : Kawlram hin Democracy diktak ngah in kan ram (Chin ram) in zalennak hmu sehla ziangtin na can hman na tum?\nEmte : Kan can hman dan ding cu ka thei thiam hrihlo. Pathian thu thu a si.\nCT : Beunakhawl (refugee) dinhmun in ramdang ih um mi kan Laimi siarcawklo pawl hi ziangtin na hmu?\nEmte : Ka thin a nuam lo zet. Malaysia ah Palik tih ih an um theu hi Malaysia ka tlawnglai ah ka hmu tikah ka zaang an fak tuk. Ka ruah suah mi cu kan ram ah mai duhvek ih zalennakleh tuantheimi um thei sehla cun, mah leh inn sang, u le nau, sungkua thawn nuam zet ih um an duh zet ding ti ka ruah sak. Ni khatkhat ah kan ram ah cuvek ni sunglawi thlengin mah leh inn sang duhkim cio ih um thei ni um hramseh ti cu ka duh thusam a si.\nCT : Na ninghan can ah ziang na tuah theu, na lungawi le aipuan can ah teh?\nEmte : Ka ninghan can le ka lungawi canah Pathian ka thangthat theu. Culen hlasak le thilei hi ka thin in ti nuam thei nasa ? Hlasak thiam cu ka si lo nan…. 🙂 ha.ha.ha\nCT : Hmailam can ah Laimi/Chin ram hrangah ziangmi tumtahnak na nei?\nEmte : Pathian rem a ti ih ka zirnak ka kai peh vivo thei ahcun, ka thei zat ih thathnemnak neih thei ding cu ka duh thusam leh ka tumtah mi khal a si.\nCT : Laitlang/Lairam ah ziangtluk hardamnak lamah tan kan lak tul in na hmu? Ziangvekpawl a thupi hleice ah na ruat?\nEmte : Nasa zet ih tan kan lak a tul lai. Kan Laitlang ah mimal neihmi (Private) Sizung khal a mal zet ih Doctors khal kan mal lai zet. Cun, kan Chin mi pi kan zaten tu hnak in harhdamnak lam thupi ah ret thiam ding hi kan thupi pakhat a siin ka ruat ih, harhdamnak lam ca pawl hi theitawk in siar ve seh la kan thathnem pi phah zet ding tiah ka ruat.\nCT : Kawlram thlengawknak a tuah rero mi in zirnak lamah hmasawnnak a suah pi ding na zum maw?\nEmte : Aw kan ram a that ahcun, zirnak lam khal a that ve vivo ding ti cu ka zum ko.\nCT : Ramsung ih zirsuak na si ruangah nangmah le nangmah tlasamnak nei hleicein na thei aw maw?\nEmte : Aw, tlaksam mi cu a tam nasa lai, tucu zianghman ka si hrihlo ka zirsuak pek lawng a si hrihlai, Pathian in rem a ti ahcun specialist kai ka tum vivo lai.\nCT : Kawlram sivai lam ih a that hleicenak in hlawm thei hram pei maw? A tlaksamnak pawl thawn?\nEmte : A that hleicenak tiih rel ding cekci cu ka rel thiam lo nan, kan ram ih sibawi inzirhtu kan saya pawl hi an mai Specialist ahcun an thiam ka ti tuk. Amahlawngte, tuamhlawm awknak thuamhnaw leh hriamhrei hi cu ramdang ai in kan tlaksam lai nasa.\nCT : An sim mi bangaw lo celcel lakah harhdamnak hrangah ziangmi a thupibik tin nang teh in na ruat ve?\nEmte : Kei ka ruahnak ahcun thinlung neh leh, mah le mah uk aw (control) thei khal hi a thupi in ka ruat.\nCT : Mi si na dawh hmaisabik ah ziangvek thinlung le tuarnak na nei?\nEmte : A hmaisabik cu ka kur nasa. Kei mah ruangah pa khat khat a cang pang ding ti ka phang zet.\nCT : Sibawi tuan thlang ding na sivekin ziangmi na hreh bik?\nEmte : Hreh mi ngai ngai cu ka nei lem lo.\nCT : Ziangvek rawl na ei tambik ih ziangvek rawl na ngaina bik?\nEmte : A thaw mi hmuah hmuah cu ka duh thluh ko. A hleice in kan lairawl ka duh bik. Ramdang tleng kan laimi pawl khalin, Lairawl cu an ngai bik ko ding tin ka zum.\nCT : Duhdawtnak hi ziangtin na irawm suakin na sim fiang ve ding, na anka kan thei duh?\nEmte : Mi pakhat kan duhdawt tak tak ah cun, a mai that nak lawng kan duhdawt si lo in, a mai tlaksamnak khal kan theihthiam awk thei hi, duhdawt nak tak tin ka ruat.\nCT : Na pasal dingih na sunmang?\nEmte : A hmaisabik ah Pathian tihzah tu, kei mah in duhdawt tak tak tu le ka nu le pa sung le khat duhdawt thei tu ding hi ka sungmang a si. Pathian in pek a si len, mi mawi leh tha, mipiang verver a si len ka el lem lo hokaw. Hahaha…! 🙂\nCT : Thangthar nonawn, fala tlangval pawl le tui tlawngkai rero nau le pawl hrangah ziangmi sim duh mi le thazang pek duh mi na nei?\nEmte : Pathian tihzah cu fimnak hram thawknak a si ti hi kai hnget sehla. Culen mai paih zawng (Hobby) le hmaitinmi (ambition) thei fiangih zuam ding hi a si.\nCT : Cuti a sile mipiang verver pawl leh mi dangdang ih an lo pehtlai duh tikah ziangtin an lo pehtlai thei ding ?\nEmte : FB – Siang Em Mawi, Mail – tessemte@gmail.com, Ph – (+951) 503065\non March 5, 2012 at 12:28 pm\n5000 kha Kawlram ka ra tik le ka lo pe leh ding maw. Ka hngilh ring ring ih Joseph ruangah sokhaw. (Capo).\nNa interview tla ka siar ngah ih ka hnangam zo tucu. hmmm\nZohtthimtlak taktak a si. Kan lo lungawipi tuk…Lainu zuam sinsin uh…\non March 5, 2012 at 7:15 pm\nThu leh dan na thiam in siar a nuam na sa\nKa lo uar na sa. Nu nau rori hivekin na zuamih kan miphun sunlawihtu pakhat na si hrimhrim hi ka lo upat tuk. Zuam vivo aw. Kan miphun hrangah pathian in lo hmang vivo hram seh.\non March 5, 2012 at 8:04 pm\nHi vek ih cathiam le tumruh nei kan Chin mi sungih sin tampi suak vivo seh.\nAsut tu a let tu nan thiam tuk.\non March 6, 2012 at 12:07 am\nDr. Emte, pa pawl thindam ter dan tla na thiam tuk ual heheee, Alan tla khi a tul lo pi pi a phawrh vooo vo thlang khi (capoh)\nPathian kutcak in na zin lo hruai vivo seh la, Kan Chin miphun tidam tu ah lo hmang seh.\nNa sang thiam riai. Ka ruah lo daan in na sang thiam.\non March 6, 2012 at 2:53 am\nNa zir thiamnak hi Bawipa sunlawinak ah sihramseh.\nPu William N.Lyan @ Liante Pa Atl/Ga. says:\non March 6, 2012 at 5:39 am\nDr.Siang Em Mawi Ct interview na thuhla ka rak siar ih na zuam nak le thusuh mi pawl na leh mi tla an mawi zet. Kan lo lawm nasa.Hmailam ah kan Chin mi pawl zoh thluh tu ding ah Pathian in lo cawisang vivo hram seh.\nNa Nu le Pa ih an lo taimak pi nak khal kan lawm nasa.Na pa cu in duhdaw zet ih 36th street Y.gn ah in ra leng theu.Na pu Lal kam Lo (Ticirh khua) khal sungkhat aw hlir kan si Kan lo lawm nak phaihleng hla na nu le pa hnen ah in rak seh sak aw hen 1.)- Vun sim pawrh hlang e kan hrin hniang kawl siangpahrang pa vun tai v e tin, Sumva bawi bang lung rawn khua mi hin lenpar kan tlan cio lo kem\nEmte, A cang thei len Na pa.kha kan biak ban nak a um thei maw.Kan nih tufang\nAtlanta,GA ah ka um ka cell 404-573-7778 a si tiah in sim sak hram aw.\non March 6, 2012 at 6:21 am\nU emte congatulations, hitivek in a sung lawi zet mi buaih na ngah thei ih a tha tuk. Pathian in lo thlawsuah sinsin hram seh.. Cun tlawng na kai pehnak ding na tumtah mi hrang khal ah hlawhtling nak ngah hram ding in kan pathian in lo thlawsuah hramseh. Kan lai mi phun hrangah pathian in lo hmang hramseh! Lung awi um tuk doctor tla kan nei vivo thlang ih pathian in kan lai mi a thlawsuah vivo hi, kan zuam ih kan ttan vivo tul kan hnam, kan ram, kan miphun hrang.\non March 6, 2012 at 9:12 am\nNa hlawhtlinnakin kan Chinram le miphun, nasat zetin a cawisang ih a lungawi um hleicè.\nNangmah fehtlangin kan Chinmi farah zawnzai mangbang harsapawlin Thinlung, Taksa, Thlarau ah a famkimmi damnak an rak co theinak dingah Pathian in lo hmang vivo hrâmseh tiah duhsaknak sangbik ka lo hlan.\non March 6, 2012 at 1:17 pm\nThaten zuamna sa aw Pathian le kan miphun hrangah\nmitangkai zet na si lai ding\nsuan na um riai.\non March 6, 2012 at 1:29 pm\nThank you for getting MBBS,that God had given you to help fatherless in Chin land.I want to talk with you face to face when I’m reading your news.may God bless you abundantly for willing to have a pure heart to help the need of Chin people.\nwith much thank\nTe…..kalo sunsak tuk aww…..kan miphun,ram hrangah thla a muang in mi na kam nasa..:) Pathian na ttih zah theu nak leh harhdamnak thawn na peh par ter mi ”thinlung neh leh, mah le mah uk aw (control) thei khal hi a thupi ” na ti mi ka uar tuk……Godbless u!!!\nDr Emte mina zoh kildan lawng na thiam ding hmang ka ti ih thinlung muril le tuardan tla na thei tak ual…\nka duhnasa himi na leh dante hi… Suttu khal le sut fuh nasa….”Mi pakhat kan duhdawt tak tak ah cun, a mai that nak lawng kan duhdawt si lo in, a mai tlaksamnak khal kan theihthiam awk thei hi, duhdawt nak tak tin ka ruat.”\nKianghrol Sianglianuk Mhingte says:\nMithiampawl kha tonsuhnak neih vivo ding………\nka siar ih thazang ka ngah nasa……….\ndam lo thlang sehla teh a ttha pei maw tiah ka ruat rero..heeeee(capoh)\nMa Ruat says:\nNa interview ka siar cu ka hni nasa..\nNa harsatnak tumbik cu ‘ ih that ” maw a rak si…..hahaaa\nCa zoh phat cun sing ngah nan,\nSidawt phat cun sing ngah nawn lo maw …khah :):)))))\non March 8, 2012 at 6:03 am\nNau Emte ka lo lungawipi tuk…hmailam caan khal ah hi hnak ih sang in Pathian in thlawsuah lo pek sin hramseh…kan Chin miphun cawisangtu si vivo hram.\nNau Emte ka lo lungawipi tuk.Hmailam caan khal ah Pathian ih thlawhsuah lo pe in lo umpi sin hram seh..kan Chin mipi hruai kaitu si vivo hram.\non March 11, 2012 at 11:01 am\nNa hlawhtlinnak parah kan lo lungawi pi. Pathian in lam lo hruai vivo hramseh.\nKan Chinmi hrang lawng silo in Leitlun mi hmuah hrangah Pathian in lo hmang vivo hramseh.\nPa Bawi & Nu Par\non March 15, 2012 at 12:07 pm\nka tlangval lai in tong ngah lo cu aw…na hmel leh na thinlung ka duh ci nasi. in hmu aw la in duh ve ding nan ‘tidai bungcia suah kir a theih nawn si lo ih le’…\nmi damtertu ‘taksa, thinlung’ rak si hram..\nna ucite says:\non March 22, 2012 at 6:19 am\nna hlawhtlinnak parah ka lungawi tuk…na hmailam can hmaanlai ding khalah pathian in lo tanpi hramseh,ka nu le pa pawl par khalah tampi lungawi nak ka nei,\nnau kalungawi tuk …..\non March 22, 2012 at 12:32 pm\nAizawl lam ih na u nau pawl khal in kan lo lawm pi tuk hokhaw\nPathian in lam lo hruai vivo seh\nChin mi hrang nu tling tha si kum khua law\nHarsat nal le buai nak lak khal ah neh tu tha bik si ringring aw\nNa u liante\non July 14, 2012 at 11:10 am\nPhun le Hnam a cawisang tu c vivo ding ah thla za ka lo cam sak.


Bosnakupplung H0e kpl.\nTrichterkupplung kpl. H0e schw\nZurüstbeutel - Güterw.H0e schw\nRadsatz eins. isol. - H0e / N


Vur Tlang Ihsin Tla That Ruangah Mi 2 Thiamlo Coter – Meifar\nVur Tlang Ihsin Tla That Ruangah Mi 2 Thiamlo Coter\nApril 6, 2019 ah The Summiter kaihruainak ah mino 21 cu Kachin State, Fangram Razi vur tlang par ah an kaiso. April 12 zinglam nazi 8:50 ah tlangzim ah an um ih Myanmar thantar an zar hnuah rampi hla an rem.\nAn ṭum lamah fala Ma Saint Htet cu tlangpar ihsin a tla that, a tlaknak hi pi 2000 lenglo ih sang a si. Ni 45 sung an hawl hnuah a ruak an hmu, a nulepa in The Summiter hruaitu pahnih Zaw Zin Khaing le Aung Khaing Myint cu taza an cuai.\nTlangpar kainak ih hruaitu an si ih hridai an keng lo ruangah Ma Saint Htet in cansualnak a tong, an daithlang ruangah a si tin taza an cuai. Kum 3 hnu April 27, 2022 ah The Summiter hruaitu pahnih cu court in daithlannak ruangah thihhlohnak thleng timi thubuai an orhter ih kumkhat le hrek veve thawngtla dingin le sumpai ting 2 kuan dingin an thu an ṭhencat.\nAn sungkhat in, “Hremnak an pekmi cu zianghman a si lo, tlangpar kai dingih hruaitu an si ih hridai keng ringring a ṭul ti khal an theicia. Thu an sutnak ah hridai an keng lo thu khal an phuangaw. An daithlan ruangah a si, kumkhat hrek lawng thawngtla dingin hremnak an pe, sumpai ting 2 in minung nunnak an thleng” a ti.\nLaitui Khuami (2) In Bomb Kammi An Pal Ngah, Pakhat A Thi


Thlisia le nikhuasia tik ih humhim aw dan\nRamthar le hmun thar ih kan um tikah, humhim aw nak ih theih ṭul mi pawl tampi an um. Indiana lawng si lo in, USA sung ih state tampi ah thlisia (tornadoes) le nikhuasia ruangih inn le lo lawng si lo in, minung nunnak tiang lak sak in kumtin a um. Hivek nikhua sia le tihnung a tleng tikah, nikhua tahnak zung lam ihsin humhim aw nak ding ah warning an pek cia theu.\nNikhua tahnak zung lam ihsin, warning an pek tikah, an sim mi area sungah thlisia hran, ṭektlak, rial tlak le ruah nasa zetin a sur ding ti a kawh hmuh.\nNikhua tah nak zung lam ihsin, thlipi le ruahpi a ra ding ti a si ah cun, an sim mi area ah cuvek a cang rero zo tinak khal a si theu. Hivek nikhua zoh thei nak radar in khuailam ah thlipi le ruahpi a feh vivo ti an zoh vivo thei a si.\nTornado timi thlipi hran a suak thei tiih, warning pek nak in, hivek thlipi a hran zik rero timi a kawh hmuh.\nTornado warning in, tornado thlipi cu lei parah a um rero zohih, a kiangkap ih um pawl hrangah ṭihnung zia a si ti a lang tir. Nikhua zoh nak radar khal in khuailam ah cuvek thlipisia a hrang ding timi theih cia thei a si ih, cumi theicia nak in, minung pawl humhim aw thei ding in caan kan nei.\nHivek warning pek nak pawl le rak theicia nak pawl cu a phunphun in ngah thei an si. Hivek theicia theinak lakih, a ṭhabik mi pakhat ve cu NOAA timi nikhua hrang ih tuahmi radio a si. Man awl ten Radio Shack, Target, Meijer lole electronic thilri zuarhnak ah lei theih an si. Radio ih ṭongmi kan thei lo khal le, hi vek warning cu reipi a awn dingih, theihthiam thei a si ko. Cumi sungah na um nak kiangkap ah ziang a cang timi hlithlai nak hrang caan na nei ko ding.\nNa um nak khua ih TV station pawl khal in, hivek caan ah cun, simthan nak thupi zetin an tuah ve. Ṭong na theithiam lo le khal nikhua zoh nak radar ihsin, lem pawl an lang dingih, na um nak lam ah a ra le ra lo na thei thei ding.\nHivek tikcu caan ih, awn ṭheu mi “Emergency weather siren” khal na um nak kiangkap ah a um ding. Hivek ih thlisia nasa zetin a hran ding tikah, cumi thil awn cu ring zetin reipi awn tir a si ṭheu. Cumi in a ṭul vekin, humhim aw nak tuah dingah warning a pek. Reipi a awn hnuah a cawl sal ding. Cumi a cawl tikah, nikhua a tha sal tinak a si lo ti kha theih ding a si. Na TV kha ong ringring aw la, nikhua zohnak radar kha zoh aw. Thu theihnak le timlam nak cu nangmah le na sungkua humhimaw nak ih thabik a si.\nKhuivek si humhim aw nak ih thabik nak hmun tin thu sut nak a um thei. Hivek thlisia a hran tikah, a him nak bik hmun cu, leihnuai, basement pawl an si. Ziang tik khalah, thil kuai thei le thil zum mi kiangkap ah um lo ding. Basement nan inn ah a umlo a si le, na um nak inn ih, a niambik nak hmun le room fatebik nak zuninn, closet lole utility room tivek ah um tum aw. Inn a sawnghnih nak ah umlo ding. Inn tlun lam ih um cu thlisia le ṭektlak tikah, ṭih a nung bik cuang.\nMawtaw na mawng lai ah, tornado timi thlisia a hran a si le, mawtaw in suak lohli in, a niambik nak hmun na hmuh nakah feh tum aw. Na mawtaw kha, thlipi nih thilzang te pakhat vekin, thli lakah a lakhlo thei ruangah mawtaw sungih um kha a him lo. Lilawn tang/hnuai lam tivek khalah beunak lakin, na um thei thotho.\nHivek nikhua sia caan ih hman dingmi ṭul pawimawh mi thil pawl, “emergency kit”an timi ṭul pawimawh zual deuh pawl hmun khat ah ret cia a tha. Cumi pawl tla cu ei le in, tidai, sii le thildang, nazi 72 sung tal nan sungkua lo daih dingmi pawl an si. News pawl ah hivek nikhua sia ih, ṭihnung zia le thil tih siat theizia pawl hmuh theih an si. Hivek in thlisia le ruahsia ruangih thil a cang tikah, palik, firemen le a dang bawmnak petu pawl ra thei dingin, nazi 72 sunglai can pek a ṭul ṭheu. Hivek in Joplin khua, MO state khal ah naza zetin a rak cang dah zo. Curuangah “emergency kit” timi ṭul pawimawh mi thilri pawl neihcia le retcia ding a thupi zet.\nHivek nikhua ṭihnung can a thleng tikah, timlam aw cia in humhim aw tum ringring ding a si. Warning pek nak ih a tihcan le a san pawl theih tum ding khal a si. Na sungkua le na inn kiangkap um mi pawl thawn thurawn aw cia in hivek tikcu caan a tleng tikah, ziangtin tuah ding timi timlam aw nak nei cia ding a si.


Kalaymyo Doawknak Ah CNDF Ralkap Pakhat Ih Nunnak Liam – Meifar\nFebruary 7, 2022 admin Lawrkhawm 0\nTuizing February 7, 2022 zinglam nazi 10:00 hrawngah Kalaymyo ramsung ah nasa zetin an kapaw ciamco ih CNDF Vakok ralkap sungtel Salai Lal Tan Pi ih nunnak a liam. An doawknak ah ralhrang 17 an thi ih hliamtuar khal tam zet an um.\nKalaymyo ihsin poksuak ralhrang motor 8 cu PDF (Kalay) ၊ CNDF ၊ CDF (KKG) ၊ RKDF le Pakapha (ပကဖ) pawlin bomb in an rak puah hnuah meithal in an kap ciamco hngal ih nasa zetin kaphnih kahawknak a suak.\nRalhrang 9 an thi ih mipi tangkhawm lam ihsin ralthuampi puak ruangah hliamtuar 5 (seherh um lo) le CNDF ihsin ralkap pakhat ih nunnak liam.\nSun nazi 2:00 le simlam nazi 5:00 hrawngah an kapaw sal ih ralhrang 8 an thi bet, ralhrang motor 1 a siat ih lamzin ah an tanta. Tuisun ih an doawknak ah ralhrang 17 an thi ih mipi kilhimtu pakhat in ram le miphun hrangah a nunnak a hlan.\nR.I.P Salai Lal Ṭan Pi! Suunnak Capi


Julia Roberts Hindu Biaknak Ah A Let Aw! - Chinland Today Media\nNovember 17, 2010 11:43 am·4 comments\nTOI | New Delhi\nLeitlun mipi ih ruangrai tha le hmelmawi tiih lawm rero mi Julia Roberts hi Khristian biaknak ihsin Hindu biaknak ah a letaw ta riai ee! A hringtu nulepa hi Baptist le Catholic kulmuk tak an si.\nAsinan, Pathian nung biaknak cu dungtun sawn in Hindu pawl ih serhsangpawl tuah a tho rero zo tiin TOI thuthang cun asim. Elle magazine khalah nitin Hindu temple ih a feh thu nasa zetin an ngan lang.\nJulia Roberts 42 hi a tu lai fang ahhin India ah ‘Eat, Pray and Love’ timi zuknung la in a um rero laifang a si.\nKan dung kum ah Julia hin lengleh/nuhlawi dinhmun a cawng ih Italy ah rawl-ei ding hawl in a feh ih India ram ah pathian be ding in a feh cutin nuam tete in Hindu zumnak pawl tiang in India a cam sung ah a pom pi phah tiah an sim.\nJulia Robert hin Hindu biaknak a lungkim pi men lawngsiloin nasa takin karhzai sinsin ding hma a la ih hleiah temple pawl ah cat bang loin an pathian lem biak a thok. A cal ah tilak(asente) a ben, a phunphun in an biaknak a thlun rero.\nA nu damlo cungcang khalah Pathian nung hnen sawn ah damnak dil sawnlo in an Hindu milem hnen ah damnak adil tiah an ngan tel bet.\nA duhdawttu pawl khalin ziang ah hivekin a letaw ti fiangten an theithei lo. Hindu biaknak ih tan alak tum sinsin thu khal a rel tel bet. Hmai kum ah danglam sinsin ih cangvaih a tum thu khal a rel tel sinsin.\nLawrkhawmtu- Uk Lian\nTransformer in Billion Khat Hmu\nJs Jama says:\non November 18, 2010 at 12:23 am\nMai thuthu te sawh, amah loziang cimh ding!\non November 18, 2010 at 1:13 am\nNunnak ih Pathian nung thawi pehtlaihawknak a nei lo tu a hmin men ih Kristian hrangah cun thil mak tuk a si ti ah ka ruat lo! Pathian ttihzah upatnak ti mi cu sunglam nun ih irhsuak lenglam nun ih rawng lang hi a si in ka thei. Mi pakhat in Jesu thawi tawnawknak a neih lo ah cun tui Julia Roberts vek hi can a awl te ko ding. Jesu thawi a pehzawm aw lo tui hrangah cun a hmin men ih Kristian si nak khal in hnangamnak le nun lungawinak mi a pe thei cuang lo!\nHenry ih a comment vek ciah a c a hminmen lawngih Khristian hrangah ziangbiak nak ih thawnkhal a har lo. Piangthar lo cun anruahnak hi a dikbik ah anruatih cuian ruahmi vek in antuah. Julia Robert khal a piangthar lo riai a c ko.\non March 22, 2011 at 9:45 pm\nMi aa si hi.Himi hlan hmuah hmuah Christian c ih cu mihnu ih Hindu lut cu leilungtlun ah mi aa bik a si.A nun sung ah Jesuh cu pathian a si tin a zum nak rei deuh si.Nun nuamh nak duh sawn ah a suak a si aswn si…..I’mma say this ,she made Christian people to go down like this religion is not true or something.She’s totally wrong!!!!